text:
Na sede di D22 tabata tin un preparacion grandi pa loke ta e evento di brommer na Palo Marga y ridenan riba caya. Ta trata di e evento King of the Ring, pa loke ta actividadnan di fever riba Palo Marga. Pero tur cos a tranca na momento cu a haci un anuncio cu ta un situacion mundial.
Awo, e promotor di e evento, Encho, ya caba a anuncia cu tur coredor di brommer cu a inscribi pa King of the Ring por pasa busca nan placa bek.
No ta bay warda te dia 31, awe mes bo por bin cu bo carchi, entreg’e y bo ta haya bo cen bek. Esnan cu a inscribi cu a haya banchi, entrega esaki bek. Tambe e sponsornan cu tambe ta den e evento, nan ta bay ricibi un carta di e promotor y nan lo haya nan rekisitonan bek. Tur hende cu a yuda den e evento, tur lo haya un contesta. Esnan cu a cumpra ta haya nan cen bek, manera ya menciona.
Naturalmente tin hopi gasto envolvi, pero ta compronde e situacion. Ora cu wak bon, no por bringa malesa. Ta trata aki di un malesa cu tur kier cuida otro. Durante di e dianan tras di lomba mes por mira con caya a bira.
Awe ta un siman nobo y no tin nada mas dushi cu bo por haya bo cen bek, despues di un fin di siman un poco confuso.
D22 ta bay bin cu e evento aki prome cu aña caba. E lo bira mas grandi di dia 15 cu e mester a tuma luga. Contento nan ta si di e reaccion pa loke ta e preparacion pa e evento aki. E reaccion y interes tabata grandi.
Hasta esnan di Merca a acerca cu nan mes kier bin participa. Ta algo nobo esaki ta. Ora para keto y sinta pensa, mester realisa cu nos mester cuida nos hendenan. Encho ta mira Aruba como su ruman. Awe den un rueda di prensa a dicidi cu tur hende ta haya nan cen bek y pone otro fecha.
Asina ta keda pendiente pa mas informacion riba e evento aki y tambe pa ki dia esaki lo tuma luga.


c: text/html

text:
18 di maart, undia cu nos ta lantatrempan, bisticolornan di nosbandera y subicaya pa celebranosdianacional. Undia cu ken cu tabibaakinan, cu ta stima e pidabarancaaki, ta cantanoshimno cu emocion y ta expresasuamor pa nosislafelis.
Pero undia di goso, di amorpatriotico, di explosion di arte pa cu noscultura y tradicionnan awe nos ta celebra den trankilidad di noshogar. Cu e situacionakinosmester ta consiente, responsabel y siguiinstruccionnanprescribi pa salud di nostur.
Laga awe ta undia di reflexion, pa nos para keto un rato y gradiciCreador cu nos ta un islabendiciona. Y den union, cu perseverancia, nos ta surpasa tur obstaculo y temponandificilmanera semper nos a haci, paso NOS TA ARUBIANO.
Pabien Aruba aribanos Dia Nacional

robotstxt: allowed

filter: keep


text:
KRALENDIJK – Awe djamars mainta e kurpa sin bida di Julius Andrew a pasa pa último bia den kayanan na Boneiru, pa despues subi barku i sigui pa Kòrsou. Algun minüt promé ku 10’or, a pone e kurpa di e kantante Julius Andrew, ku a bai sosegá, riba barku Don Andres na waf Nelson ‘Nelo’ Petrus Craane. Algun persona tabata presente i a habri e porta patras di e vehíkulo, pa esnan presente despedí di e kurpa sin bida. Esaki a sosodé miéntras kantikanan di e músiko Julius Andrew, tabata tokando. Na Kòrsou ta bai hiba e defuntu su último lugá di sosiegu, manera tabata su deseo. Julius Andrew, den silensio, sosegá na pas.
Riba potrèt entre otro momentu ku Rishi de Palm a pone e vehíkulo ku e defuntu riba barku.


text:
Un grupo pudiente di hòmber ‘blanku’, a manda un karta pa Reina Wilhelmina na 1938 pa no duna derechi di voto na muhé i hende pretu pasombra nan no tabata madurá intelektualmente pa vota. P’e grupo, diskriminashon tabata hustifiká.
Kiko tabata e motivashon? Nos promé Kiesreglement (1936) a hasi posibel pa promé biaha vota pa 10 (di 15) miembro di Staten na 1937. Hòmber di 25 aña òf mas, ku un entrada mensual f 1,200 òf mas, ku a paga belasting i tabatin 7 aña di Uitgebreid Lager Onderwijs, por a vota. Solamente 2,100 hòmber di un poblashon total di 90,000, a vota na 1937.
Dòktor a bira e bos kontra di e diskriminashon aki. Pero, den hopi sektor, asta su partido, Curaçaose Roomsch Katolieke Partij (CRKP), tabata pensa ku e pueblo lo no ta kla pa e tipo di emansipashon polítiko aki. Apesar di kontratempu, Staten a bai di akuerdo ku algun kambio chikí ku a pèrmití mas hòmber vota.
E firmantenan di e karta ya menshoná, tabata razu ku Staten a aprobá e kambionan den Kiesreglement i ta pidi Reina riba 29 òktober 1938 pa destruí e desishon di Staten. Permití hende bobo vota lo ta peligroso pa demokrasia. Ta rechasá e petishon riba 14 febrüari 1939.
Mi artíkulo no ta simplemente un pida historia. Despues di e lucha pa derechi igual den pasado, lo bo kere ku nos, desendiente di víktimanan di diskriminashon, sigur lo sa pa no diskriminá un minoria basá riba preferensia seksual. Awe e poderoso iglesia i sektanan kristian ta usa plaka brutu pa infuensiá opinion i Fòrti pa ninga e minoria LGBTQ+ derechi humano. Meskos ku 80 aña pasá nan tambe tin un hustifikashon ku nan ta saka foi un buki. Doloroso ta ku meimei di esnan pro-diskriminashon, tin hende ku ta yama nan mes ‘Gomista’.
Awe mayoria ta husga ku tabata robes di lucha kontra derechi igual di muhé i hende pretu firmando un karta 80 aña pasá pa Reina. Awor, tin ku warda 80 aña pa realisá kon hipókrita i robes nos ta awe pa deskriminá i ninga derechi igual pa un i tur?
Colombo, Sri Lanka
Fuente: Archivo Nashonal


text:
Riba 29 di sèptèmber 2021 mundu ta opservá International Day of Awareness of Food Loss and Waste (Dia Internashonal di Konsientisashon tokante Dispidimentu di Kuminda).
Algun sifra.
Nashonnan Uní ta kalkulá ku tur aña un terser parti di tur kuminda ku keda produsí, esta 1.3 mil mión tòn ta desaparesé den kliko òf ta daña. E kosto di e desperdisio aki ta rònt di Naf 2.000.000.000.000 anualmente. E problema mas grandi ta ku ta trata di kuminda ku no a yega serka esnan ku tin mester.
Ademas, e impakto di desperdisio di kuminda riba nos medio ambiente ta otro prekupashon. Mas desperdisio kier men ku mas produkshon di kuminda ta nesesario kompará ku si no tabata dispidí. Esaki kier men mas uso di awa, tera ku ta nesesario i tambe, ménos ‘food security’. Kuminda ku putri ta kousa gasnan ku tin efekto negativo riba nos medio ambiente. I no papia mes di infestashon di sièrto animal i malesa.
Kousa prinsipal di desperdisio ta nos komportashon i atitut komo konsumidó pa ku kuminda. Nos porshonnan ta eksaherá, nos ta kumpra sin planifikashon. Mester bin kambio den esaki. Estudionan a demostrá ku kambionan chikí manera planifikashon di kiko ta kushiná i mester kumpra semanalmente ta redusí despidimentu. Tambe ta yuda un sistema di midi bo ingredientenan i un bon lugá pa wardanan pa evitá ku nan ta daña lihé.
Klaro ku tin mas kousa pa desperdisio. Falta di transporte efisiente, kordinashon den e kadena di produkshon, distribushon i benta. I mas ku nunka, falta un direkshon di gobernashon. Ta di spera ku den e komishon(nan) ku a lanta pa kambio di klima, e aspekto di desperdisio lo keda inkluí. Desperdisio di kuminda ta afektá nos saku, nos seguridat alimentisio, nos salú, polushon i medio ambiente.
Bo ke sa mas? Wak e siguiente ’link’:
https://fao.zoom.us/webinar/register/WN_gHCImF-QS52w1lYrAVWjQA
Dallas, Texas


text:
Lo institui un comision di expertonan pa inventarisa tur estudionan existente pa bin cu unsolucion sostenibel y duradero pa e dump na Parkietenbos dunando preferencia na companianan local. Tambe lo bin cu un plan integral pa maneho di desperdicio cu a lo largo lo encera cambionan dirigi riba un economia circular. Instala un incinador (“incinerator”) pa kima desperdicio (ya selecta) y usa e energia aki pa genera (un parti di nos) electricidad y produci awa. (“waste-to-energy system”). Tratamento di desperdicio mester ta a base di Reduci, Recycla y Re-usa (“RRR”).
Lo drecha e planta di procesamento di sushi pa por procesa e sushi cu ta drenta dump riba base diario.
Riba termino largo lo procesa e sushi cu ta riba e tereno di dump actualmente y cu ta den violacion cu reglanan internacional di e haltura permisibel di sero di sushi y baha e sero. Si mester di mas planta pa procesa sushi, lo establece otro area special den coordinacion cu organisacionnan riba tereno di medio ambiente, pa deshaci di sushi, pero cu na e mesun momento ta desaroya/produci energia pa por bende esaki cu WEB Aruba NV. Tambe lo evalua e posibilidad di exporta e sushi (incluyendo tur e autonan bieu) pa paisnan den region cu ta interesa den esaki.
Na Parkietenbos tin un instalacion di un parke central di procesamento di desperdicio. Aki ta procesa na un manera profesional y higienico tur sorto di desperdicio produci riba e isla. E trabou ta tuma luga na un manera cu ta bon pa e medio ambiente y ta pre-procesa material tambe pa exportacion.
Cu e meta pa proteha salud publico, mantene medio ambiente y pa cumpli cu normanan internacional y e miho practicanan, Gobierno di Aruba tin como meta pa haci e transicion di e sistema actual di maneho di desperdicio pa un maneho mas sostenibel.
Pa e motibo aki, na comienzo di 2019, Gobierno di Aruba ta aspira pa participacion di sector priva den un procedura di Request for Proposal RFP por sanea e dump existente di Parkietenbos pa medio di un método d stortplaatsdekking (tapamento di e dump) door di entrega propuesta pa un uzo nobo di e pida tereno di e Dump. E ”proposer” ta diseña, financia y realisa e tapamento di e dump di parkietenbos y tambe ta traha un proyecto pa un otro uzo di e tereno di acuerdo cu e medidanan pa sanea e dump di Parkietenbos. E medidanan aki ta basa riba normanan di salud y di medio ambiente y rekisitonan manera stipula den e documentonan RFP. E propuesta pa un solución integral pa sanea y dunaa otro uzo ta basa riba “Design- BuildOwn- Operate- Transfer” (DBOOT).


text:
(AP) — Bob Iger, e ehecutivo di entretenimento cu a trece Star Wars, Pixar y Marvel bao marca Disney y a reta e dominio di Netflix den streaming, ta bay reemplasa su sucesor, CEO Bob Chapek, kende su dos aña al mando tabata marca pa conflicto, eror y un prestacion financiero debil.
E desaroyo sorprendente ta yega dos siman despues cu e prestacion financiero di Disney e kwartaal ultimo a cay hopi abao di expectativanan di Wall Street tanto pa profit como revenue, algo inusual, ocasionando caida di 12% den accionnan.
Stock di e compania a aumenta mas di 6% dialuna cu nombramento di Iger efectivo inmediatamente. Asina mes e stock ta 37% abao e aña aki.
“Ta cu un sentido increible di gratitud y humildad – y mi mester admiti, un tiki asombro – cu mi ta skirbi na boso awe nochi cu noticia cu mi ta bolbe The Walt Disney Company como CEO”, Iger, 71, a skirbi den un email na empleadonan. E tumulto na Disney a yega rapidamente cu reportahenan cu miembronan di e hunta a acerca Iger inicialmente pa bolbe mesora diabierna.
Iger a separa completamente di Disney fin di aña pasa despues di keda abordo pa dos aña como hefe ehecutivo, yudando guia Chapek y garantisando un transicion suave.
E transicion ey no a resulta nada suave, y diadomingo, Iger a bay di acuerdo cu un contract di dos aña pa redirigi trayectorio di Disney y yuda haya un hefe ehecutivo nobo.
Iger tabata cara publico di Disney durante 15 aña como CEO prome cu a entrega mando na Chapek na 2020, un tempo den cual el a compila un ola di victoria elogia den industria di entretenimento y pa fanaticonan di Disney.
Chapek a supervisa Disney durante un di e periodonan mas dificil den historia di e compania, cu a cuminsa cu e pandemia y a termina, al menos bao direccion di Chapek, cu inflacion.
Pero su tempo como hefe ehecutivo tambe tabata marca pa loke hopi a mira como erornan no forsa pa un compania cu, bao Iger, tabata parce di no por comete eror.
E compania basa na Burbank, California a haya su mes den un pelea publico cu Gov. Ron DeSantis di Florida – unda Disney ta maneha e resort y parke gigante, Walt Disney World – cu a implementa un medida cu ta prohibi instruccion riba orientacion sexual y identidad di genero den scolnan primario te cu derde klas, un regla cu criticonan a tacha como ley “no bisa gay”.
Inicialmente Chapek a keda den silencio den publico, y esey a genera problema entre empleadonan. Ora Chapek a denuncia e medida, a genera un reaccion politico entre legisladornan conservador y noticieronan pushando boycott y tachando Disney como demasiado “woke”.
Lunanan despues, Chapek a duna retiro na Peter Rice, presidente di Disney General Entertainment Television, entre e ehecutivonan di television regarda mas altamente den e industria. E retiro a sorprende Hollywood y a lansa critica nobo for di inversionistanan pa cu liderazgo di Chapek.
Tabata altamente inusual pa conflictonan na Disney bay den esfera publico, pero corecto of incorecto, ta parce di ta un caracteristica bao Chapek.
Un pelea cu un strea top di Hollywood a bira publico aña pasa despues cu Scarlett Johansson a demanda Disney pa su pago den Black Widow. E ganashi potencial di Johansson tabata mara na prestacion di e pelicula di Marvel 2021 den cinema, cual e compania a lansa simultaneamente den teatro y su servicio di streaming Disney+.
Durante ultimo simannan, mas duda a bin riba e plannan di Chapek pa reduci gasto, incluyendo reportenan di plannan pa retironan mayor, mientras devotonan di Disney a keha di aumento di prijs na parkenan Disney.
“E hunta a conclui cu mientras Disney ta bay den un periodo cada bes mas compleho di transformacion di e industria, Bob Iger ta unicamente posiciona pa lidera e compania durante e periodo clave aki”, Susan Arnold, presidente di Disney, a bisa den un declaracion.


text:
> This report is also available in English
> Dit rapport is ook beschikbaar in het Nederlands
Hende grandi na Karibe Hulandes ku ta biba na rant òf bou di e liña di pobresa ta eksperensiá diferente problema. Nan tin muchu tiki sèn pa nan por kumpli ku nan promé nesesidatnan di bida, tin muchu tiki fasilidat (kuido) i no sa pa kua areglo nan ta bini na remarke.
Esei Nationale ombudsman ku ta Ombudsman pa Boneiru, Statia i Saba tambe Reinier van Zutphen a konstatá den su rapòrt Oog voor ouderen in Caribisch Nederland, tokante e problemátika relatá na pobresa na Karibe Hulandes.
Van Zutphen: 'No ta straño ku hopi hende grandi na Karibe Hulandes ta sufri un bida inhumano. Maneho ku ta garantisá seguridat di nan eksistensia mester haña prioridat real awor.’


text:
(AP) – E vehiculonan a prueba di bala cu Colombia su gobierno ta asigna na centenares di individuonan di riesgo halto tin e meta di brinda mas seguridad na nan. Sinembargo ora cu un reportero a descubri cu nan tur tin GPS, nan a sinti mas vulnerabel y rabia.
Ningun hende a informa Claudia Julieta Duque, of aparentemente e mas di 3,700 reportero, activistanan di derecho y lidernan indigena cu ta usa e vehiculonan, cu tin dispositivonan den e autonan cu ta mantene un record constante di nan localidad. Den Duque su caso, e ta actualisa cada 30 seconde. E sistema tambe por paga e auto for di leu.
Colombia ta entre e paisnan mas peligroso mundialmente pa personanan cu ta defende derechonan Humano, cu mas di 500 asesina desde ana 2016. Tambe e ta un pais unda cu extremistanan derechista tin un record di infiltra cuerponan nacional di seguridad. Pa Duque, e revelacion aki tabata impactante. Movementonan di hende ya caba na riesgo di asesinato politico ta ser vigila cu tecnologia cu actornan cu mal intencion por usa den nan contra.
“E ta lago super invasivo,” Duque a expresa, ken tin tempo siendo un di e enemigonan di agentenan di siguridad corupto. “Y e estado aparentemente no ta worry cu esaki.”
E agencia di gobierno responsabel a bisa cu e dispositivonan aki a ser instala pa preveni robo, pa asina por mantene informacion di e bodyguardnan cu ta stuur e vehiculo y pa yuda responde den situacionnan peligroso.
Pa un decada caba, Colombia ta instala e dispositivonan aki den e vehiculonan di e invididuonan den riesgo ademas di personanan VIP, incluyendo presidentnan, ministernan di gobierno y senadornan. E agencia su director a haci e revelacion aki despues cu Duque ana pasa a haya sa esaki pa via di un peticion di recordnan publico cu e sistema tabata grabando e localidad di su auto cu un averahe di 5 biaha pa ora.
E director no a presta atencion na e preocupacionnan aki di privacidad y a yama e practica aki “fundamental” pa garantisa siguridad.
Considerando e dispositivo aki un peliger pa su persona y su recursonan, Duque a pidi detayenan di su funcionnan exacto. Sinembargo, Unidad di Proteccion Nacional, tambe conoci como UNP den Spaño, no a duna hopi detaye tocante esaki. Na momento aki el a demanda e agencia pa nan retira e dispositivo. Nan a nenga di haci esaki, cual a causa cu den februari Duque a debolbe e vehiculo y a sali for di e pais ademas di a entrega un demanda legal.
Awo, back na Bogota, e ta spera di ricibi satisfaccion mirando cu Gustavo Petro, Colombia su prome presidente iskierdista lo huur oficina dia 7 di augustus.
Petro su ekipo di transicion di siguridad domestico no a responde na preguntanan di The Associated Press tocante e topico aki.
Cualkier accion cu e administracion nobo tuma lo refleha den e compromiso cu e derechonan humano y su habilidad di reforma un establecimento di siguridad nacional cu tin hopi tempo bao mando di e enemigonan politico.
UNP ta un pilar di e establecimento aki. E ta emplea, mas tanto como bodyguard, decenas di ex-agente di e agencia di siguridad domestico DAS cu a keda disolvi den aña 2011 despues cu e gobierno di ex president Alvaro Uribe a abusa di nan poder pa usa e empleadonan como spion riba Corte Supremo, reporteronan y oponentenan politico.
Prominente entre nan ta Petro y Duque.
El a ser vigila, menasa y victima di bullying pa medio di operativonan di DAS despues di a descubri evidencia cu e asesinato di e activista Jaime Garzon den aña 1999 tabata un crimen di e estado. Duque su reportahe eventualmente a yuda acusa y sentencia ex director diputado di DAS den e asesinato, y 3 otro ex oficial di DAS cu a ser acusa y sentencia di tortura psicologico den e bida di Duque y su yiu muhe.
Huicionan contra 8 otronan te ainda ta pendiente. Durante tur cos, e menasanan a forsa su persona huy for di e pais casi 12 biaha.
E Preguntanan tocante e dispostivonan a agrega mas preocupacion tocante un agencia cu antes tabata entre Latino America su agencianan mas efectivo den e proteccion di derechonan humano.


text:
ORANJESTAD – Minister di Turismo y Salud Publico Sr. Dangui Oduber ta sumamenteorguyoso cu pais Aruba a destaca y gana premio international den exterior pa locual ta trata e Aruba Health App. E conferencia tabata e di 15 edicion di e “European Identity and Cloud Conference ” cual a tuma luga na Berlin den e siman di 12 di Mei 2022.
Aruba Health App a wordo crea durante e pandemia di COVID-19 pa facilita e proceso di test y tambe pa centralisa informacion di cada pashent di un manera optimal, digital y accessible pa tur hende den comunidad di Aruba. Sociedad International di Telecomunicacion Aeronautico (SITA) a wordo reconoci pa e implementacion di un sistema asina innovativo y unico, pa locual ta trata e credencial di pasaheronan biahando pa Aruba. Tur e pais nan cu ta destaca den e industria akitabata presente na e conferencia aki. Durante e ceremonia diferente pais manera Chile y United Kingdom a gana premionan, di cual Aruba tambe tabata un di nan cu a wordo elogia. Segun e compania di analysis Global KuppingerCole, e uzo di e sistema di Aruba “ta un solucioncaminda cu pasaheronan por presenta nan dato nan personal di salud na aerolinea, hotel y tur e partner nan den e industria di hospitalidad den un forma priva y sigur”. Ta importante pa pone enfasis riba e hecho cu Aruba, un pais asina chikito, tabata un ehempel pa diferente paisnan mas grandi, cual a opta pa implementa e sistema aki tambe despues cu nan a wak con eficiente e aplicacion aki ta.
Minister Dangui Oduber ta gradici tur e stakeholders nan cu a participa den creacion di e Aruba Health App, cual a promove Aruba internacionalmente. Palabranan di danki na e participantenancu ta DVG, LabHOH, AAA, ATA, Imigracion Aruba, DCA, AZV, SETAR, Gama & SITA. Un danki tambe na Hilton Hotel Aruba, Butterly Farm Aruba y Lola Taqueria cu a yuda grandemente cu e proyecto piloto aki.
E bienestar di nos pueblo ta Minister Oduber su prioridad y e lo sigui hasi tur cos necesario pa cumpli tur e metanan. Danki un biaha mas pa tur e esfuerso durante e pandemia y hunto nos ta sigui bay dilanti. Nos lo sigui traha pa saca cara di Aruba mientras nos ta cuida nos mes y cuida otro.


text:
Sekretario di Estado Knops ta bishitá Aruba, Boneiru i Kòrsou
Sekretario di Estado Knops (Asuntanan Interno i relashonnan den Reino) ta bishitá e tres Islanan Abou di djaluna 8 di yanüari te ku djadumingu 14 di yanüari 2018.
E sekretario di estado lo sera konosí mas di aserka ku e gobiernunan di e islanan i tambe hiba kombersashon ku representantenan di industria i komersio, ku e medio kampo sosial i ku NGO’s nan.
“ Mi ta enkantá ku mesora na komienso di 2018 mi por bishitá e parti aki di nos Reino,” segun sekretario di estado Knops. “Despues di mi bishita resien na e Islanan Ariba mi ta haña importante pa rapidamente sera konosí ku Aruba, Boneiru i Korsou tambe. Mi ke hasi uzo di e bishita pa tende dilanti di kua retonan e dos paisnan i e entidat publiko ta pará, kua ambishonnan nan tin i kon nos por duna e kolaborashon forma pa e periodo benidero. Ademas mi ke uza e bishitanan di trabou i e kombersashonnan pa haña impreshonnan di e manera di biba i traha riba e tres islanan.”
E programa di sekretario di estado Knops ta inisiá na Boneiru riba djaluna 8 di yanüari parti mainta. Djamars 9 di yanüari den oranan di anochi e ta yega Kòrsou. Finalmente e sekretario di estado ta bishitá Aruba kaminda e ta yega den oranan di atardi di djaweps, 11 di yanüari.


text:
E volcan La Soufriere a manda un cantidad grandi di ceniza y gas pa ora di mainta dialuna, esey ta erupcion explosivo mas grandi for di comienso di actividad volcanico na isla di San Vicente, funcionarionan ta preocupa pa bida di esnan cu a nenga di evacua.
Experto ta yama un gran explosion cu a genera fluho piroclastico pa flanco zuid y suroeste di volcan. “E ta destruyendo henter e pais. Cualkier cu no pone atencion na evacuacion, mester sali inmediato”, Erouscilla Joseph, directora di Centro di Investigacion Sismica di Universidad di Indias Occidental a bisa.
No tin informe inmediatio di herido of morto, pero funionario di gobierno ta esforsando pa actua lihe mirando e ultimo erupcion. Tin un 16.000 persona cu ta biba den comunidad cerca di e volcan, pa orden di gobierno, pero tin un grupo cu a keda atras cu ta nenga di sali.
Joseph a bisa cu e ultimo explosion a pasa na 1902 y a mata un 1600 persona. E volcan a bolbe drenta den erupcion pa ultimo biaha na 1979. E ceniza di explosion a cay na Barbado y otro islanan cerca. Un minister di gobiern a pasa banda di e region y a wak varios persona cu ainda ta permanece den e comunidad di Sandy Bay, locual a pone cu prome minister Ralph Gonsalves a insisti pa persona bay ‘ya ta ora pa boso move, e ta peligroso’.
E actividad volcanico a menasa e suministro di awa y cuminda. E gobierno ta wak nan mes obliga pa perfora un manera pa busca awa y distribui esaki den truck.


text:
Version oficial di polis: 3 MORTO DI TRAFICO
*Version oficial di polis:*
*3 MORTO DI TRAFICO*
Awe mainta pa 10.35 central di polis ta wordo notifica di un accidente basta serio den Seroe Colorado.
Na yegada di patruya ta pidi pa un ambulance y materialwagen cu maximo urgencia mirando cu den un di autonan tin 3 persona cu no ta duna señal di bida y cu tin 4 persona mas seriamente herida.
Diferente Ambulance a yega na e sitio y transporta 3 mucha ( 10 luna, 3 aña y 5 aña) y un hende mayor di edad cu maximo urgencia pa hospital.
Pa 11.28 Dokter De Cuba a constata morto di:
•Joanne Carolina Wouters, Aruba 13 oktober 1987
•Mirella Jennyfer Wouters, Aruba 1 november 1986 y di •Rendrick Wouters di apenas 2 aña di edad.
Polis di trafico como tambe polis tecnico di Cuerpo Policial a yega na e sitio pa haci nan investigacion.
Slachtofferhulp tambe a presenta na e sitio caminda
a brinda yudansa y sosten na e famia di e fayecidonan.
Cuerpo Policial ta extende palabranan di forsa na famia di e fayecidonan.


text:
E enfoke principal di minister Dangui Oduber durante e pandemia tawata dirigi riba maneha Covid-19 na e mihor forma posibel, percura pa vacuna mas hopi hende posibel muy especial nos grandinan mas liher posibel pa despues por focus riba nos recuperacion di nos turismo.
For di momento cu na december 2019 a bira conoci cu e promer vacunanan di pfizer y moderna lo subi mercado, mi a sinti e urgencia pa prepara Aruba y busca mas vacuna posibel. E pandemia a haci nos tur hopi danjo y na momento e solucion a presenta su mes, ta mi deber y obligacion pa haci uso di e oportunidad aki.
For di luna di december 2020 pais Aruba a prepara pa nos por ta cla pa ricibi e vacunanan. Henter un team multidisciplinario cu ta consisti di ministerio di turismo, salud publico y deporte, departamento di publico, BRA, DOW, IVA, VDA, KPA, Douane y Setar a bin ta prepara na e mihor forma posibel pa ora e vacunanan yega nos ta cla pa cuminsa vacuna nos hendenan.
Mi tin cu bisa cu un team hopi dynamico a traha riba nos plan di ehecucion y tambe haci tur e preparacionan pa e bishita di RIVM. Rivm a bishita aruba pa haci e controlnan y supervision necesario riba nos planan y tambe evalua esaki.
Rivm a yega 25 januari 2021y nan a haya un presentacion amplio di nos strategia di vacunacion, tambe di nos plan di ehecucion ycon esaki ta hinka den otro. A controla e freerzersnan hunto cu tur e instalacionan y henter e cold chain.
Tambe a bishita tur e localidadnan caminda e vacunanan lo wordo duna y a check e transporte y seguridad. Nos a percura pa Aruba tawata bon prepara pa manera e vacunanan yega nos por a cuminsa di biaha cu e distribucion.
Mi ta convenci cu e vacuna ta e solucion pa mundo y pa Aruba y hustamente pa esaki mi a haci tur loke ta den mi alcanse pa Aruba wordo vacuna. Esaki mi a pone como mi meta personal pa nos por logra hunto den union.
Mi a hiba un campanja hopi agresivo di informa, educa y consientiza nos communidad di e importancia di tuma e vacuna. Manera aña a habri na januari 2021 nos a cuminsa cu esaki. Nos a pidi Hulanda hopi vacuna desde december 2020 pasobra nos sa con importante e vacuna ta pa evita mas hende fayece, mas hende wordo hospitalisa y pa nos por progresa.
Nos a negosha cu Hulanda firme y cu argumentonan nos por a convence nan pa manda nos mas vacuna. Nos a logra convence Hulanda pa manda mas vacuna pa nos considerando e cantidad di registracion cu nos tin, e capacidad di duna vacuna cu nos tin.
E eficiencia di nos proceso Y tambe e cantidad di hende vacuna.Nos a haci uso di e Aruba Health app, nos a busca un personal profesional, amabel y servicial. Nos a aumenta nos capacidad pa vacuna pa dia te na 3000 vacuna pa dia y asina nos ta logrando vence e pandemia.
Awe nos ta wak con e cantidad di casonan ta bao di aun averahe di menos do 20 caso nobo pa dia. Nos ta wak cu na hospital tin solamente 3 persona interna den departamento di Covid y 6 den ICU.
Nos a percura pa vacuna casi 56.000 persona na Aruba y 70% di nos grandinan riba 60 anja di edad. Minister Dangui Oduber a demostra liderazgo, a demostra firmeza y dinamismo pa tin un de mihor programmanan di vacuna di henter mundo.
Awe nos ta mira cu e vacuna ta dunando e resultado cu nos tawata buscando.Awor a yega e momento pa nos sigui flexibilisa, sigui suavisa y recobra nos libertad bek. Nos mester recupera nos turismo, nos economia y nos pais bek.
Mi ta sinti asina contento y orguyoso cu Aruba a responde na e yamada pa vacuna y nos ta sintiendo e resultado di esaki. Aruba ta bayendo den bon direccion , casonan ta bahando, cantidad di persona hospitalisa ta bahando, menos hende fayeciendo y nos turismo recuperando.
Tur esaki ta danki na e hecho cu mas y mas hende ta vacunando. Nos a demostra cu nos tin e curason na e lugar correcto, nos a maneha e pandemia y speed up e vacunacion.


text:
Spaña lo bolbe habri su frontera na tur pasahero cu yega for di Union Europeo y cu por acredita di ricibi e certificado completo di vacunacion contra covid-19.
President di gobierno di Spaña, Pedro Sanchez a bisa cu pasahero di Merca cu tambe ta inmunisa cu farmaco aproba pa Agencia Europeo di medicametno, of esnan inclui un lista di uso di emergencia elabora pa Organisacion mundial di salud.
Un medida cu lo beneficia e ciudadanonan di Union Europeo, kende a libera di posibel control of restriccion sanitario pa yega Spaña cu acredita cu vacuna: Comirnaty (vacuna di Pfizer), Moderna, Vaxzevria (vacuna di Astrazeneca) of Janssen.
Sanchez a destaca cu dia 24 di mei, Spaña lo permiti e ingreso liber y sin restriccion di pasahero cu lo bin for di Australia, Israel, Hapon, New Zealand, Ruana, Singapur, Zuid Korea, Tailandia, Inglatera y China.
E turismo ta considera pa autoridad di Spaña manera un sector tractor di economia, ya cu na 2019, prome cu cuminsamento di pandemia di covid-19, supone e 14.1% di e productor interior bruto.
Di forma destaca, na 2019, Inglatera tabata e mercado principal emisor di turista internacional na Spaña cu mas di 18 miyon di pasahero.


text:
ORANJESTAD- 9 augustus 2021. Segun resumen di awe 78 persona a recupera y un total di 74 caso nobo di COVID-19 a keda registra cual 6 ta turista y 68 ta residente. E cifranan aki ta representa un 'Positivity rate' bou di nos residentenan di 38%. Cantidad di casonan activo di COVID-19 pa awe ta 803 y cantidad di fayecidonan relaciona cu COVID-19 ta 111.
Datos ta ilustra subida continuo di casonan nobo cu un average semanal di 109 caso pa dia y un average di 'positivity rate' semanal di 31% pa dia cu ta sigui subi.
Hospital tin 34 persona interna di cual 7 ta den ICU, 26 riba piso general y 1 riba piso di maternidad. Datos di hospital ta ilustra cu di tur esnan ingresa den hospital cu COVID 82% no tin ningun vacuna. Pa loke ta esnan interna den ICU por informa cu ninguno ta vacuna.


text:
WILLEMSTAD- 26 di sèptèmber 2017 – Kòrsou ta Dushi. bib’é. stim’é. esaki ta nòmber di e kampaña di konsientisashon nobo ku Ofisina di Turismo di Kòrsou (CTB) a lansa dia 24 di sèptèmber último. Meta di e kampaña ta pa konsientisá habitantenan di Kòrsou riba e privilegio di ta biba na Kòrsou i di ta forma parti di e komunidat di Kòrsou. E kampaña ta dirigí riba nos komunidat kompletu. E kampaña ta stimulá pa hasi nos mas orguyoso di nos kultura, naturalesa i historia. Minister enkargá ku Desaroyo Ekonómiko, Dr. Steven Martina a duna insiso na e kampaña inspirativo ‘Kòrsou ta dushi. Bib’é. Stim’é’.
Hopi bes nos no ta paga tinu kuantu Kòrsou tin di ofresé pa nos mes ku ta biba akinan. Kuantu biaha nos ta bai bishitá nos atrakshonnan turístiko i sera konosí di aserka ku loke nos pais tin di brinda? Kuantu di nos sa kuantu laman Kòrsou tin? Ku e kampaña aki kier bai rekordá i reeduká nos komunidat di tur lokual nos pais tin di ofresé. Enfoke di e kampaña ta: konosé, kuida i pone atenshon na nos mes, nos bisindario i nos pais, nos dushi Kòrsou.
E kampaña ta konsistí di diferente elemento kaminda ta hasi uso di un famia pa por ilustrá e outentisidat di nos pueblo. E mensahenan ku ta forma parti di e kampaña tur ta ku e meta pa inspirá nos pa ta un mihó hende i pa stima nos pais. Demostrá amor na otro, inspirá lidernan pa futuro, stima bo bario, konservashon di nos herensia kultural i rèspèt pa nos bandera ta algun di e mensahenan. Komo parti di e kampaña lo bai duna tambe plakat di rekonosementu na personanan ku a ekselá riba nan aria. Na apertura di e kampaña a duna rekonosementu na sra. Filomena ‘Elia’ Isenia i Dr. Dino Daal. Sra. Filomena ‘Elia’ Isenia tin 40 aña edukando nos pueblo di e balor di nos herensia kultural. Dr. Daal tin 26 aña laborando na CTB. Riba 6 di aprel 2017, Dr. Daal a defendé su tésis ku título: “Impakto di Turismo riba kalidat di bida di habitante” i a gradua komo “Doctor in Business Administration”.
Pa mas informashon di e kampaña bishitá e wèpsait www.korsoutadushi.com òf facebook.com/korsoutadushi.


text:
Ponementu di bòshi di dekorashon di fin di aña rondó di e estatua di Pedro Luis Brion riba nos plenchi nashonal ta un bagmunderia di marka mayó. Danki na Clarson Gomez ku a publiká foto di e bochincha aki riba su muraya di Facebook. Superlativo no ta sufisiente pa splika e asko ku esaki a kousa serka mi i hopi hende. No por trata un éroe di e forma aki. Pa esnan ku a puntra “Kiko Brion a hasi?” manera ku ta trata di un ken-ku-ta, lo siguiente.
Pedro Luis Brion a nase riba 6 yüli, 1782 den Otrobanda. Brion durante su estadia na Ulanda komo studiante a lucha kontra di Ruso i Inglesnan ku a forma un menasa pa Ulanda. Aki na Kòrsou e tabata instrumental den derotá e Inglesnan invador. E a sigui lucha asta ora e Komandante Ulandes Schwartsz a bati retirada. Na Aruba tambe e a kore ku e Inglesnan. Legendario ta su kontribushon den e lucha pa libertat di paisnan Bolivariano di Sur Amérika. Pedro Luis Brion no solamente ta un éroe di Kòrsou, pero un suidadano di mundu ku a lucha kontra di opresornan tur kaminda ku e tabata por. E a muri na Kòrsou riba 27 sèptèmber 1821.
Na 1921, selebrando un siglo di su morto, a inougurá Plenchi Brion i a pone un plachi di marmer na su onor i despues un busto. Na 1950 a pone un estatua (ku awe ta na Museo di Kòrsou) remplasando e busto i despues, na 1956 a pone e estatua aktual. Na 2021 nos ta selebrá un siglo di Plenchi Brion.
Ta inkreibel ku nos por tin algun ‘barbaar’, sostené pa Gobièrnu, sin noshon di nos historia ku ta destruí esun tiki di ‘nation building’ ku ta asina nesesario. Boso a pone kara di Kòrsou, e legado di Brion na bèrgwensa. Foei! Gobièrnu, asumí bo responsabilidat.
Nepal, 12 novèmber 2017


text:
Kralendijk – Ku splikashon via meil pa personanan den isolashon òf karentena i mas responsabilidat pa nan, Salubridat Públiko ta atendé ku e kantidat hopi haltu di yamada di último dianan. Pa motibu di subida di e kantidat di kontagio ku e variante ómikròn, e sentro di yamada a risibí un kantidat rèkòrt di 1.030 yamada djaluna último. Salubridat Públiko ta spera ku e aserkamentu nobo ta hasi un diferensia. Pero ta tene kuenta ku e kantidat di kontagio por lo pronto ta keda haltu i ku ta bai keda drùk pa un tempu mas.
Den e aserkamentu nobo, trahadónan no ta yama hendenan den isolashon òf karentena mas pa mira si nan tin keho i si nan por sali for di isolashon òf karentena. Esei e hendenan mes ta disidí. Nan ta haña un meil ku splikashon ki ora nan por sali for di isolashon òf karentena. E informashon akí ta tambe riba https://www.bonairecrisis.com/covid-19-informatie.
Generalmente isolashon ta dura 7 dia. Hendenan ku tabatin keho, riba e di 7 dia despues di nan promé dia di malesa por sali for di isolashon si nan no tin keho mas. E promé dia ku nan tabatin keho, ta konta komo dia 0.
Hendenan ku riba e di shete dia despues di nan promé dia di malesa tin keho ainda, mester keda mas largu den isolashon. Solamente ora 24 ora tras di otro nan no tin keho mas, nan por sali for di isolashon. Personanan ku ta kontagiá i nó tin keho, por sali for di isolashon e di 7 dia despues di a tèst. E fecha di tèst ta dia 0.
Personanan ku mester bai den karentena, ta tende esaki di e persona ku ta kontagiá i ku kende nan tabatin kontakto. Kontaktonan di un persona kontagiá ta haña un lenk ku informashon tokante karentena i ki dia nan por sali for di karentena.
Normalmente e sentro di yamada ta haña 200 yamada riba un dia i riba dianan mas drùk 400. E sentro di yamada i Salubridat Públiko meskos ku otro dunadó di trabou ta enfrentá e situashon kaminda miembronan di personal ta den isolashon òf den karentena. Un tempu pasá, Salubridat Públiko a hasi un yamada na públiko pa evitá e ora mas okupá mainta i yama mas lat den dia. A amplia tambe e oranan pa entrada liber pa e dos anguanan di corona.
E departamento di Salubridat Públiko ta pidi su diskulpa pa e molèster di último dianan na momento ku tabata hopi drùk. Salubridat Públiko ta konta ku e personanan kontagiá ta konsiente di e responsabilidat ku nan tin pa no sali for di isolashon si nan tin keho ainda. Si nan sali muchu lihé for di isolashon miéntras nan tin keho ainda, e chèns ta grandi ku nan por kontagiá otro hende.
E departamento ta hasi un yamada tambe na siudadanonan ku ta den karentena pa tene nan mes estriktamente na reglana di esei. Último tempu a sosodé ku siudadanonan ku mester ta den karentena, tòg a bai traha. Siman pasá a sera un bar den Centrumgebied pa motibu ku trahadónan ku mester tabata den karentena tòg tabata na trabou. Inspektornan di Direktorado di Supervishon i Mantenshon a sera e bar


text:
Oranjestad-Aruba: Na januari 2017 Ley di Calidad di Cuido a bin na vigor y e ley aki ta encera cu tur instancia cu ta duna cuido medico na Aruba mester ta registra. Esaki pa por garantisa cuido medico y servicio medico di calidad.
Departamento di Salud Publico (DVG) ta tumando contacto cu diferente instancia cu ta duna cuido pa recorda nan pa registra. E prome fase tabata encera un e-mail conteniendo un formulario di registracion. E instancianan mester yena e formulario aki y manda esaki bek pa DVG na registratie@despa.gov.aw. Hunto cu e formulario e instancianan mester manda un identificacion valido y e formulario di Camara di Comercio.
E reaccionnan cu DVG a haya tabata bon, pero falta basta instancia cu mester registra ainda. Personanan individual cu ta duna cuido tambe mester tuma contacto cu DVG pa asina por yena e formulario di registracion. E instancianan cu ta duna cuido ta hospital, ImSan, dokternan di cas, specialistanan, tandartsenpraktijk, boticanan etc.
Den e siguiente dianan DVG lo manda un e-mail atrobe na esunnan cu no a reacciona e prome biaha riba DVG su yamada. Instancianan cu no haya un e-mail den nan inbox, ta conseha nan pa check den nan spam mailbox. Si como instancia bo no a ricibi ningun e-mail, DVG ta conseha bo pa tuma contacto cu Departamento di Salud Publico na registratie@despa.gov.aw of via telefon 522-4200.
Instancianan cu no a probecha di e oportunidad pa registra ta core riesgo di keda confronta cu un sancion si Inspeccion di Salud yega na bo instancia cu no ta registra.
Pa mas informacion por tuma contacto cu Departamento di Salud Publico na 522-4200 of sigui nos via Facebook riba Directie Volksgezondheid Aruba


text:
Merca a ricibi bon noticia di coronavirus, pero esey no ta nifica cu nan ta sigur. Un di tres vacuna contra covid-19, inyeccion di Johnson & Johnson, a keda autorisa pa uso di emergencia y awo ta na caminda pa henter e pais.
Durante varios siman, caso di Covid-19 y hospital a tene un tendencia abou d pashent y varios lider local y estatal a informa cifra abou den ultimo lunanan. Na california, trahado di salud di Los Angeles anuncia tasa diario di positividad di test mas abou di historia.
Na New York, e gobernador Andrew Cuomo a bisa cu hospitalisacion pa covid-19 a cay na nivel ma abou di 12 december. A pesar di progreso, number di covid-19 na Merca ta sigui halto.
Dr. Zeke Emanuel, miembro di hunta di covid -19 ekipo di transicion di Joe Biden na White House a bisa cu mester sigui e protocol y medinan di grupo chikito, luga interior y obligacion di uso di mondmask, mirando cu ainda tin 2000 morto pa dia.
“Cu e estadistica nobo, nos ta preocupa pa informe nos ta bayendo bek atras pa locual ta trata morto, medida di salud publico mester keda pa proteha e personanan”, asina a bisa dokter Rochelle Walensky. Varios lider estatal a cuminsa alivia restriccion di covid-19.
Locual ta den wega ta miles di bida
Awo ta momento crucial pa esnan di Merca mantene cuateloso y practica medida di siguridad. “Na nivel di caso cu variante ta extende, nos por perde locual nos a gana cu hopi esfuerso. E variante ta un menasa pa nos hende y nos progreso”, Walensky a bisa.
Variante ta contagioso cu ta circula na Merca y ya menasa grandi cu lo por domina e luna aki na e pais. Un informe a bati alarma cu e proporcion di caso na variante a aumenta varios parti di Merca.
Nan ta keda bisa pa usa mondmask, mantene distancia social, practica un bon hygiene pa laba man y evita multitud cu por yuda pa preveni mas contiago y morto, asina a bisa expertonan.


text:
L.G. Smith Boulevard: Diaranson algo pasa di mey anochi, polis ta wordo informa cu alarma di e oficina di Arke Fly a bay on y cu tambe posiblemente lo tin hende den e lugar.
Home Uncategorized Kiebro y ladronicia na oficina di Arke Fly riba L.G. Smith Boulevard
Kiebro y ladronicia na oficina di Arke Fly riba L.G. Smith Boulevard
Mesora a manda un patruya na e sitio y un patrol di e compania di seguridad tambe lo tabata na caminda.
Polis ta yega na e sitio y un rato despues e patrol di e compania di seguridad ta yega na e sitio.
Na e sitio e agentenan policial ta constata cu destruccion a wordo cometi cu e glas dilanti, pa asina e malechornan por a drenta.
Polis, hunto cu e compania di seguridad a controla e lugar, pero ya e ladronnan a bandona e sitio caba.
Segun nos a compronde, nan a bay directamente na e kluis, pero pa un of otro motibo no a logra bay cu nada.
No ta prome biaha cu un kiebro a wordo cometi na e oficina aki. Loke tambe nos mester bisa cu esnan cu a haci e kiebro aki tabata exponi, mirando cu ta caminda publico hopi trafica, no ta descarta e posibilidad cu cualkier persona lo por a mira cualke movecion sospechoso eybanda.


text:
STA CRUZ — Den fin di siman lider di MEP Evelyn Wever-Croes acompaña di candidatos Amy Richards, Shailiny Tromp-Lee, Sharlene Starke, Ady Thijsen, Luigi Bergen, Setty Christiaans, Glenbert Croes, Guilfred Besaril, Jerehm Campbell y Endy Croes a bishita e barionan di Cashero y Zumbo.
Nan a wordo hopi bon ricibi y por a scucha e dolornan cu ta biba den comunidad.
Pa loke ta e parti aki di Santa Cruz mester bisa cu nan ta canda di e gobierno aki. Nan no kier 4 aña mas di AVP. Criminalidad, desempleo, problema cu salud, problema cu enseñansa y costo di bida cu a bira asina halto.
Di parti di MEP e candidatonan a mustra ariba e vision y solucionnan cu MEP tin pa cu e eleccion aki y mester bisa cu habitantenan a keda hopi satisfecho cu MEP tin un plan y un vision. MEP den movecion y creciendo cada dia mas.


text:
Giantonio Muller desde 2002 ta miembro di Kiwanis Club of Aruba, unda el a eherce e funcion di president na 2005. Di 2017 pa 2018 e tabatin e honor di a fungi como Lieutenant Governor of Division 26 di Eastern Canada and the Caribbean District di Kiwanis. Keenan y Ethan tambe ta comparti e pasion di nan tata y ta miembro activo den organisacion social den nos comunidad.
Giantonio su pasion den organisacion social ta for di inicio di Rotaract Club, unda e tabata miembro y tabatin e honor di tabata president na aña 1992. Tambe el a yega forma parti dos biaha di directiva di Union Mutualista Boneriano (Bonaire Club). Ambos tabata un experiencia sumamente excitante, unda Giantonio a siña masha hopi mes. El a siña conoce diferente hende den diferente pais y nan custumbernan y tambe el a conoce e organisacion di Kiwanis mas di cerca y profundo.
Ethan Muller actualmente ta den su di dos aña na Universidad di Aruba, den Accounting & Finance. Despues di haya su Bachelor, e lo kier sigui studia na Hulanda pa un Masters in Accountancy y asina logra su titulo di register accountant. Banda di scol Ethan ta un miembro activo di Circle K di Universidad di Aruba pa 1 aña y mey y tabata Vice President pa e aña 2018-2019. E proyecto mas recien cu Ethan a traha riba dje, ta “Pasa Dushi”, caminda riba un diasabra nan a bay na un scol basico, cu un grupo di 25 mucha y nan a hunga diferente wega cu nan.
Keenan Muller ta den su di dos aña na Universidad di Aruba, atiendo e facultad di Accounting, Finance and Marketing. Den futuro Keenan kier sigui den e pasonan di su tata, Giantonio Muller, y tuma profesion di accountant cu su titulo di RA. Ora e tabata un studiante na Colegio San Nicolas, el a bira miembro di Key Club pa 2 aña. Den su di dos aña el a bira ‘fundraising director’ di e club, unda el a organisa diferente proyecto, manera: candy cane sale, rose sale, etc.


text:
WILLEMSTAD – Ministerio di Asuntunan Ekonómiko di Kòrsou ta laga hasi un investigashon independiente riba kalidat di gasolin i disel na Kòrsou. E kompania Aleman SGS INSPIRE ta bai ehekutá e investigashon. Segun e minister e kompania aki tin hopi eksperensia i konosementu di e merkado di petroli i e kapasidat pa ehekutá e investigashon. Dia 22 di novèmber SGS INSPIRE a kuminsá ku entrevistanan na Kòrsou i lo terminá e fase aki di e ... Lesa mas
Notisia
KLM Royal Dutch Airlines ta alargá su donashon di título na Máratòn di Kòrsou ku tres aña
WILLEMSTAD – KLM ta alargá su donashon di título na e Máratòn di Kòrsou di KLM ku tres aña mas te ku 2025. A anunsiá esaki ayera na final di e di nuebe edishon di e máratòn. Djasabra 26 di novèmber a kore e sinku kilometer i ayera e mitar, e hinté máratòn i ... Lesa mas
Hòmber ta fayesé despues di desgrasia ku propio outo
WILLEMSTAD – E hòmber, ku su propio outo a alkans’é djabièrnè, a muri a konsekuensia di e leshonnan ku el a risibí. Ta trata di e Yu di Kòrsou Humphrey Privania di 70 aña, nasé 21 di sèptèmber 1952. Djabièrnè mèrdia e hòmber a yega kas i a baha for di su ... Lesa mas
Sindikato di Enseñansa Doen: hopi dosente agotá na Kòrsou
WILLEMSTAD – Di akuerdo ku e sindikato di enseñansa Doen, den enseñansa na Kòrsou tin un problema grandi ku dosentenan agotá ku tin sea un ‘burnout’ òf kehonan di esaki. Un investigashon bou di 200 dosente ta indiká ku 85 porshento ta sintá ku kehonan ... Lesa mas
Kòrsou ke yuda Sürnam ku eksplotashon di petroli i gas den futuro
WILLEMSTAD – Promé Minister Gilbert Pisas di Kòrsou a saka un man pa yuda Sürnam den e proseso di eksplotashon di petroli i gas den futuro. E refineria di Kòrsou ta adekuá pa esaki i tin e kapasidat tambe. Siman pasá Señor Pisas tabatin un enkuentro ... Lesa mas
INDEBON a papia ku ponedónan di fever i dragrace
KRALENDIJK - Siman pasá, INDEBON tabatin un enkuentro, huntu ku algun persona ku ta for di eksterior i esnan na Boneiru ku ta den e mundu di e dragrace i fever. Meta di e enkuentro tabata, pa pone tur esnan ku ta gusta fever i dragrace huntu, splika kon ... Lesa mas
Último festival di bario pa e aña aki lo tuma lugá na Rincon
KRALENDIJK- Tourism Corporation Bonaire (TCB), huntu ku Plataforma Rincon ta organisá e di tres i último Bario Festival pa e aña aki. E evento ta tuma lugá riba djasabra 10 di desèmber 2022 den Stadion Antonio Trinidad na Rincon den un tremendo ... Lesa mas
Promé edishon ‘Huntu nos ta move ku INDEBON’
KRALENDIJK - Según Terrence de Jong mas ku 300 persona a registrá, ouke pa motibu di wer, no tur hende a presentá realmente. Diferente organisashon a bin Huntu pa organisá e evento, entro otro Pia Pia Kunuku Bieu i COMCABON. Parsispantenan por a skohe ... Lesa mas
SUV ta resultá den laman na Playa Pabou
KRALENDIJK- Djasabra tabata tin algu di konsternashon ora un outomobilista a bai bèk su auto i a pega ku su slòf den e tròt. Esaki a pone ku e auto a bula e barera entra kaminda i laman i a resultá ful bou di awa. Hendenan ku tabata na altura di e ... Lesa mas
Avianca ta pinta avion di kolónan di aerolínea nashonal di Costa Rica
BOGOTA- E aerolínea di Colombia, Avianca, a bolbe pinta un di su avionnan ku un di e aerolínea ku a keda integrá den Avianca den pasado. E biaha aki ta trata di Lineas Aéreas Costarricenses SA, òf LACSA. E aerolínea nashonal di Costa Rica a wòrdu ... Lesa mas
Pakusnan por habri te mas lat promé ku dianan di fiesta
KRALENDIJK- Den e periodo di 28 di novèmber pa 4 di desèmber i despues di 17 di desèmber pa dia 20 de desèmber pakusnan na Bonairu por keda habri te mas lat. Den e dos periodonan aki, nan por sera te 10 ‘or di anochi. Tambe na por keda habrí riba ... Lesa mas
Diputado den Heyer tabata tin su lastu di di trabou
KRALENDIJK- Diputado Nina den Heyer djabièrne a hala porta su tras, despues di su último dia di trabou komo mandatario den Konseho Ehekutivo di Entidat Públiko Boneiru. Den Heyer lo sigui komo hefe di minsterio di OCW na Boneiru. Den Heyer djabièrnè a ... Lesa mas
Fundashon Klave a duna informashon tokante karnaval 2023
KRALENDIJK- Fundashon KLAVE djabièrnè 25 di novèmber a papia ku prensa tokante e programa di karnaval ku nan tin pa 2023. Na mesa tabatin Gabriel Pourier komo presidente, Medardo Thielman tesorero. “KLAVE ta organisá karnaval 2023. Na final di ... Lesa mas
Delegashon Konseho Insular Saba a papia ku gerensia di Banko Maduro tokante problemanan bankario
THE BOTTOM/WILLEMSTAD- Den komienso di siman un delegashon di e Konseho Insular di Saba tabata tin un enkuentro ku gerensia di Banko Maduro na Kòrsou. Meta prinsipal di e reunion tabata pa pidi atenshon pa e situashon bankario na e isla. Despues ku ... Lesa mas
Ministernan Hulandes ta bini e islanan pa pidi despensa pa e pasado di sklabitut
WILLEMSTAD – Dia 19 di dezèmber ocho miembro di e gabinete lo pidi despensa pa e pasado di sklabitut. Na Sürnam minister Franc Weerwind di Protekshon di Derecho lo hasi esaki i Promé Minister Marc Rutte na Hulanda. Na komienso di e luna aki ya a sali na kla ... Lesa mas


text:
Kralendijk – Entidat Públiko Boneiru ta premirá desaroyonan positivo pa nos ekonomia. Esaki despues di kòmbersashonnan intensivo ku Ministerio di Salubridat Públiko, Bienestar i Deporte (VWS), ku e resultado ku Boneiru a bai kódigo hel bèk despues di kasi 5 luna.
A tuma e desishon aki pasobra ta parse ku awor akí Boneiru tin e kasonan di corona bou di kontròl. Por mira un bahada signifikante den e kasonan aktivo. Un otro faktor positivo ta ku Boneiru ta un di e islanan den region ku un porsentahe haltu di persona ku a pasa nan promé angua kontra corona; Ya kaba 71,5% di nos habitantenan di 18 aña bai ariba a pasa e promé angua i 38% ya kaba a pasa nan di dos angua kontra corona.
E esfuersonan di Entidat Públiko Boneiru durante e último lunanan den vários kòmbersashon ku Ministerio di Salubridat Públiko, Bienestar i Deporte (VWS) a duna algun resultado positivo siman pasá. Kompanianan di aviashon merikano no kier a kuminsá ku buelo pa Boneiru, pasobra e maneho pa por drenta nos isla konforme e areglo ministerial tabata muchu kompliká i nan sistema di salubridat públiko no por a garantisá ku biaheronan por a disponé di e resultado di un tèst di NAAT/PCR òf e tèst antígeno promé ku salida di nan buelo. Durante un debate di Tweede Kamer dia 28 di aprel ikomo resultado di kòmbersashonnan intensivo ku Ministerio di Salubridat Públiko, Bienestar i Deporte, a entregá un amienda pa hasi posibel ku por hasi e tèst antígeno na yegada tambe. Un mayoria den Tweede Kamer a sostené e amienda. E ekspektativa ta ku pa mas tardá 1 di yüni esaki por bini na vigor.
E desishon aki lo trese desaroyonan sumamente positivo pa sektor di turismo i pa e motibu aki pa nos ekonomia en general i pa empleo. For di yüni kompanianan di aviashon merikano por kuminsá ku buelo pa Boneiru atrobe. Tantu Delta Air Lines komo American Airlines entretantu a anunsiá ku for di 5 di yüni nan ta kuminsá bula pa Boneiru atrobe.
Pero tin mas bon notisia: dia 11 di mei último e ministernan di Salubridat Públiko, Bienestar i Deporte, di Hustisia i Siguridat i di Asuntunan Interno i Relashonnan den Reino a laga e státùs di Boneiru komo área di riesgo haltu kaduká i entretantu e kódigo hel ta konta pa Boneiru. Pa e motibu aki ta spera un oumento di biaheronan ku ta bini ku KLM òf TUI for di Oropa. Durante kódigo oraño, ku dia 15 di desèmber Hulanda a anunsiá pa deskurashá biahamentu en general, aerolinianan i agensianan di biahe no por ofresé pakete di biahe. Banda di esei pasaheronan no por a sera un seguro di biahe ku ta kubri Covid. Konsekuensia di esaki tabata ku e kantidat di biahero for di Oropa ku tabata yega nos isla a baha konsiderablemente. Biaheronan ku for di 19 di mei ta bula bèk pa Hulanda no tin mester di laga hasi un tèst di NAAT/PCR i/òf tèst antígeno mas. E konseho di karentena tambe ta vense pa nan i esaki ta hasi ku ta hopi mas atraktivo i kumbiniente pa bula pa Boneiru ku fakansi. Por lo pronto Boneiru ta eksigí sí un resultado negativo di e tèst di NAAT/PCR i/òf tèst antígeno di pasaheronan na yegada na nos isla ora nan ta bini for di un área di riesgo haltu, manera Hulanda i Merka. Entretantu tin kòmbersashonnan ta tuma lugá pa den futuro serkano hasi eksepshon pa hendenan ku ta kompletamente bakuná.
“Di parti di Tourism Corporation Bonaire (TCB) nos ta sumamente kontentu ku e notisia di kódigo hel. TCB por sigui pusha mas awor ku kampañanan di merkadeo no solamente pa e merkado Oropeo pero tambe pa e merkado Merikano. Ya pa luna di mei i yüni TCB lo risibí diferente prensa di afó ku lo bishitá Boneiru i ku lo sòru pa mas eksposishon di nos isla”, segun Marjolein Oleana – Business Manager TCB.
E sektor di turismo, ku gobièrnu di Boneiru durante henter e periodo di Covid ta tene kontakto intensivo kuné, ta sumamente entusiasmá tokante e perspektiva pa despues di mas ku 15 luna por bolbe risibí turista merikano atrobe.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Fundacion CINEARUBA ta preparando e di tres edicion di Playa Film Festival cu lo enfoca riba e 200 aña di existencia di Oranjestad. Esaki lo wordo haci pa medio di un competencia di documentario cortico basa riba e 200 aña di Oranjestad. Tur persona por participa na e competencia aki.
Un di e rekisitonan ta cu e duracion di e mini documentario mester ta entre minimo 5 minuut y maximo 15 minuut. E topico di e documentario ta historianan di Oranjestad. Ta recomenda pa enfoca riba un storia pa documentario por ehempel e historia di Fort Zoutman. Ta importante pa ilustra e pasado, presente y futuro por ehempel e inicio di Fort Zoutman y su desaroyo te cu awor, y tambe kico por spera di Fort Zoutman den futuro. Un panel di hurado lo saca e ganado di e miho documentario cortico.
Ademas di e categoria di documentario cortico lo bin bek cu e categoria di Kingdom of Shorts. E categoria aki ta enfoca riba peliculanan cortico di ficcion. Kingdom of Shorts ta unicamente habri pa e siguiente paisnan: Aruba, Bonaire, Curacao, Saba, Sint Eustatius, Sint Maarten y Hulanda. Ta recomenda pa incribi peliculanan cortico di duracion entre 5 pa 15 minuut. Tur e peliculanan den Kingdom of Short lo ta competiendo pa e premio di hurado pa miho pelicula di Kingdom of Shorts.
E di tres categoria ta pa peliculanan largo. E categoria aki ta conta tanto pa peliculanan local y peliculanan internacional. Ta prefera peliculanan di ficcion of documentario cu un duracion di 60 pa 90 minuut. Un panel di hurado lo eligi e miho pelicula largo.
E ultimo categoria ta pa peliculanan cortico di ficcion of documentario internacional exluyendo Aruba, Bonaire, Curacao, Saba, Sint Eustatius, Sint Maarten y Hulanda cu ta forma parti di Kingdom of Shorts. E peliculanan aki tambe tin un duracion di 5 pa 15 minuut y un panel di hurado lo eligi e pelicula ganado.
Tin diferente dianan pa submit un pelicula, pero e dia final ta 30 di april 2023. Despues di e fecha aki no ta posibel mas pa submit un pelicula. Riba prome di juni lo notifica tur esnan cu a submit nan pelicula si nan pelicula ta forma parti di e seleccion oficial di Playa Film Festival 2023. E di tres edicion e festival lo tuma luga for di 7 pa 9 di juli 2023.
Pa submit un pelicula bishita www.playafilmfestival.com. Riba e plataforma di FilmFreeway lo por lesa mas tocante e reglanan di Playa Film Festival. Playa Film Festival ta un proyecto di fundacion CINEARUBA cu colaboracion di Ateliers ‘89.


text:
Nos kier a gradici di henter nos curason, tur persona cu a tuma un rato di nan tempo pa acompaña nos durante entiero di nos Mama, Wela, Ruman y Tanta Stima:
Bibiana Henriquez
Mihor conoci como: ‘Ma Usa’
Danki na Huize Maristella, specialmente afdeling Aloe.
Un danki special ta bay tambe pa Ad Patres Funeral Home & Crematorium pa nan excelente servicio.
Na e mes momento nos ta invita famia, amigo y conocirnan pa un Santo Sacrificio di misa, cual lo tuma lugar na Misa Sagrado Curason na Savaneta,
Diasabra 05 di November 2022 pa 7or di anochi.
Boso presencia lo ta altamente aprecia.


text:
Segun reportahe di media internacional (People.com) e restonan humano cu a wordo haya na Aruba sospecha di ta di Natalee Holloway, no ta pertenece na e hoben Mericano. Dr. Jason Kolowski, un cientifico forensico cu ta lidera e testing y interpretacion di resultadonan, a bisa Oxygen.com dialuna cu e testnan riba e fragmentonan descubri a resulta negativo. E fragmentonan aki no ta pertenece na Natalee Holloway kende su curpa ainda no a wordo haya.
E network a sigui cu e tata di Holloway, Dave Holloway buscando mas contesta den un serie di television di seis parti titula ‘The Disappearance of Natalee Holloway’. No solamente e fragmentonan no ta pertenece na e hoben, pero di tur fragmento descubri solamente uno so tabata humano segun dr. Kolowski a informa. E identidad di e persona tambe ta desconoci segun Kolowski, como tambe e sexo di e persona.  “Nos no sa tampoco e edad di e persona,” el a continua. “Nos no sa tampoco con largo e persona aki ta morto.” Anteriormente, e experto forensico a bisa Oxygen cu e restonan humano tabata pertenece na un “persona color blanco, probablemente Europeo.”
E declaracionnan aki a bay den conflicto cu Ministerio Publico na Aruba kende a bisa cu na ningun momento a logra haya restonan humano na e luga unda investigador priva di famia Holloway a dirigi su mes. Natalee a disparce den 2005 anto a wordo mira ultimo cu Joran van der Sloot. Investigador priva di famia Holloway a bisa cu el a yega na un homber cu aparentemente a wordo paga 1500 dollar pa coba e restonan humano di Natalee den 2010. Tambe pa kima e restonan humano aki hunto cu wesonan di cacho. Alto comisario di Cuerpo Policial Aruba Dolfi Richardson a declara den e serie cu locual ta wordo bisa akinan ta imposibel. Y despues e ta cambia su storia y bisa: “No, no, ami no tabata presente. Tabata tin asina hopi buraco cu nos por mira den su storia cu nos tabata sa cu e realmente no tabata un testigo creibel.”
Bon Dia Aruba a purba tuma contacto cu Ministerio Publico pa un reaccion riba e ultimo desaroyonan aki y no a logra hay’e ainda.
Fuente: People


text:
Polis mester di yudansa urgente di komunidat. Liña di tep anónimo i mas deskripshon di sospechosonan.
Polis i Ministerio Públiko BES ta pidi yudansa di komunidat di Boneiru atrobe den búskeda di e malechornan di e atrako armá i tiroteo ku a tuma lugá dia 17 di ougùstùs último.
Entretantu ta konosí ku un di e malechornan, probablemente dor di un kaida, a sufri un leshon grave i a pèrdè basta sanger. Ya den un komunikado anterior a pidi komunidat pa yuda ku informashon riba un hòmber ku uñá den su kara. Banda di esei e malechornan lo a sufri hinká di sumpiña. Si bo sa di un hende ku e tipo di leshonnan aki tuma kontakto ku polis. Tambe e malechornan a bai laga e siguiente artíkulonan personal atras: (Foto) un pèchi, (foto) un armbant i (foto) un oloshi.
Manera ya a keda anunsiá den e kaso serio aki fiskal mayó a pone un rekompensa di $10.000. Esun ku tin e tep ku ta kondusí na detenshon i/òf persekushon penal di un òf mas sospechoso den e kaso aki ta bini na remarke pa rekompensa. E suma di e rekompensa ta dependé di e kontribushon di e tep pa loke ta trata e investigashon
Pa e kaso di atrako i tiroteo ku konsekuensia fatal pa un agente polisial den e anochi di 17 di ougùstùs den e bario di Sabadeco KPCN a pone un liña di tep speshal na disposishon.
Personanan ku por ta den peliger serio òf pa otro motibu urgente por duna nan informashon solamente di forma anónimo, pa e kaso spesífiko aki por yama direktamente e servisio di inteligensia (Criminele Inlichtingen Dienst). E departamento di polis aki tei pa garantisá anonimidat di hendenan ku ta duna tep. Pa esaki por bèl e number 795-5746.
Bo sa mas di e kaso aki? Bo sa di un persona ku tin e tipo di leshonnan aki? òf bo ta rekonosé un òf mas di e artíkulonan di e fotonan? Tuma kontakto urgente ku polis via di e number di telefòn ariba menshoná. Tur otro informashon relashoná ku e insidente aki ta mas ku bon biní. Tambe por hasi uso di e liña di tep general di polis 717-7251.
NOTISIA LIVE FM NOTISIA KU BO POR KONFIA.


text:
ORANJESTAD,Aruba
Den e ultimo dianan aki APA a wordo aserca pa diferente partidonan riba e yegada di AIDAPerla, cual tawata den noticia e ultimo simanan aki. Por medio di esaki APA den coordinacion cu Minister di Salubridad, Turismo y Deporte, DVG, ATA, BRA y demas otro authoridad kier a informa lo siguiente. Nos por informa cu entrante ayera 6 februari AIDAPerla a cuminsa cu un iterenario nobo di 14 dia saliendo di La Romana. St. Domingo” DVG ta vigila y monitorea activamente tur crucero pa medio di Maritime Declaration of Health (MDH), manera cu ya ta haciendo pa algun aña caba, dus esaki ta un procedura normal cu DVG ta ehecuta no unicamente cu AIDAPerla, si no cu tur crucero cu ta yega Aruba. Riba e MDH tin tur informacion di tur cos cu tin di haber cu salubridad y esaki DVG ta controla pa cualkier iregularidad. Den caso di AIDAPerla no tin ningun iregularidad y pesey tambe no tin problema pa e drenta Aruba.Pueblo di Aruba por keda trankil cu e yegada di AIDAPerla y ta conta cu nos lo brinda nos bishitantenan e mesun bon servicio cu Aruba ta conoci pe.


text:
ORANJESTAD,Aruba
Den un parlamento completamente desinfecta y unda cu parlamentarionan tawata den nan diferente kambernan contrario na custumber unda cu tur ta den sala grandi di parlamento. Tur esaki pa no plama y mes momento evita di wordo contagia pa e Coronavirus.
Aruba ta para dilanti un reto hopi grandi, un reto unda mundo henter no a mira den e 100 añanan cu a transcuri. Aruba ta plat! Nos fronteranan ta sera, nos tin toque de queda y nos no sa con largo esaki lo dura.
Pronosticonan ta mustra cu si nada tuma lugar, e impacto lo ta demasiado pa nos, y mas ainda un pro medio di 25 mil cuidadano lo por perde nan entrada cual ta calcula na 64 miyon florin pa luna. Nos negoshinan lo sera, nos scolnan lo keda sera, y cu un capacidad pa duna cuido limita esaki sigur ta algo critico pa nos comunidad. Pesey nos como fraccion di MEP ta di acuerdo cu gobierno cu apoyo of sin apoyo di Hulanda tin di actua rapido.
BANCO CENTRAL DI ARUBA
Banco Central di Aruba tambe ta di acuerdo cu tin di tuma accion mas rapido cu ta posibel. Un di e motibonan ta pasobra cu nos fronteranan ta sera pa tene e virus afo, pa cuida nos cuidadanonan tin un impacto grandisimo riba nos finansas publico y nos no por keda largo den un situacion asina.
Como cu turismo ta nos unico pilar economico y e pais nan cu ta bishita nos mas tanto cu ta Merca y esnan di continente di Europa tambe ta den un situacion critico. Lo por premira cu entrada di gobierno lo baha cu 627 miyon florin, esta cu turismo lo baha cu 80%. Si bini un vacuna o contene e virus kisas na 2021 turismo lo por stabilisa atrobe. Y pa e motibo ey Aruba lo tin un deficit di cerca 1.3 Biyon florin. Un suma cu gobierno lo tin di subsidia pa evita cu nos economia ta cai den otro y cu e crisis social cu nos a hereda lo crece aun mas.
TIRAMENTO DI PARA
Maske cu tratamento di un presupuesto ta algo serio, semper bo no por kita afor cu den reunionan politiconan ta busca pa tira un para. Den e caso aki no tawata diferente. Fraccion POR a presenta un mocion unda ta urgi pa cada ken entrega 1 mil florin pa 3 luna so. Un mocion unda cu ta trata na scapa di ta solidario cu pueblo den momentonan manera esaki. Si bo hasi un rek som, y bo conta 21 parlamentario na 3 mil florin, bo ta suma 63 mil. Compare cu e necesidad di 1.3 Biyon florin bo ta mira cu aki e parlamentario kier hunga un wega, cu a bons bek riba dje.
Nos fraccion sa cu si di berdad bo kier hasi algo significante, bo lo tin di entrega mucho mas, y nos fraccion ta para pa esaki. Minister di finansas a splica cu den fase 3 di e plan di contingencia tur gobernante y parlamentario lo entrega un cantidad mucho mas grandi cu esaki y sigur pa 1 aña. Basta cu e lo ta pa yuda esnan den mas necesidad, sigur nos no tin problema ninguno cu esaki.
PA CONCLUI
Nos enfoce ta pa nos uni, nos meta ta pa nos sali mas fuerte di esaki. Y historia a mustra nos, cu e manera pa logra, ta den union. Union ta nos forsa, union ta nos historia, y union lo yuda nos scirbi un capitulo nobo pa Aruba. Nos no a prepara pa esaki, pero nos tin confiansa y fe cu nos lo sali afo fuerte si.
Pesey mi ta hasi un yamada na tur nos cuidadanonan, nos voluntarionan, nos iglesianan, nos comunidad en general laga nos ban para fuerte hunto. Laga nos combina nos forsa pa gana e batay aki. Y na politiconan ban lidera, pero no ban tira para.


text:
AVB
AVB Meet & Greet
Ayera anochi den Allegra Bistro situa den Courtyard by Marriott Aruba Resort a tuma luga e prome “Meet & Greet” di Arubaanse...
Division HonorMore Division Honor
AVB ta consistente ora di tuma decision?
Nos a haya hopi reacion over kiko alfinal ta bai pasa cu e weganan...
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo,...
Division Honor/ 5 months ago
Playoff final di Division Honor 2021-2022 a yega, Dakota ta enfrenta RCA p’e titulo
Un final Clasico E gran final di Aruba su futbol alfin a yega, y...
Division Honor/ 6 months ago
Nos ta na mitar caminda di playoffs, Dakota ta keto bai na prome lugar riba tabla
Den resumen E di tres fecha di playoffs Division Honor aparentemente lo tabata hopi...
FutbolAruba TVMore FutbolAruba TV
AVBMore AVB
AVB/ 2 weeks ago
AVB Meet & Greet
Ayera anochi den Allegra Bistro situa den Courtyard by Marriott Aruba Resort a tuma...
AVB ta consistente ora di tuma decision?
Nos a haya hopi reacion over kiko alfinal ta bai pasa cu e weganan...
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo,...
AVB/ 7 months ago
Final Division Uno a marca historia – Atletico Santa Fe ta campeon pa prome biaha ganando Unistars 4-2 – un resumen
E final di Division Uno 2021-2022 no a defrauda, mas bien e tabata un...
ClubsMore Clubs
Club/ 2 years ago
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
Club/ 3 years ago
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
Club/ 4 years ago
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
Club/ 4 years ago
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...
More News
-
AVB ta consistente ora di tuma decision?
Nos a haya hopi reacion over kiko alfinal ta bai pasa cu e weganan despues di e blackout cu a tuma...
-
-
-
-
-
Antesala Episodio 2
-
Antesala Episodio 1
-
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo, e di dos ekipo rubiano cu mas...
-
Division Honor/ 5 months ago
Playoff final di Division Honor 2021-2022 a yega, Dakota ta enfrenta RCA p’e titulo
Un final Clasico E gran final di Aruba su futbol alfin a yega, y e dos faboritonan grandi, Dakota y RCA,...
-
Division Honor/ 6 months ago
Nos ta na mitar caminda di playoffs, Dakota ta keto bai na prome lugar riba tabla
Den resumen E di tres fecha di playoffs Division Honor aparentemente lo tabata hopi decisivo pa determina e tabla di clasificacion,...


text:
Dia di Bandera (Kòrsou)
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Dia di Bandera of Dia di Himno i Bandera ta e dia nashonal di Kòrsou. E ta wòrdu selebrá dia 2 di yüli pa konmemorá e promé reunion di Konseho Insular di Kòrsou na 1951.[2]
Desde 1984 a proklamá ‘Dia di Himno i Bandera”. Den un reunion solemne di Konseho Insular dia 2 di yüli 1984 a aksepta ofisialmente e bandera di Kòrsou, sigui despues pa aktividatnan di introdukshon i hisamento di bandera pa prome biaha na Plasa Brion.[3] Desde 1985 e fecha ta rekonosí komo dia di fiesta ofisial pa kual mester a entrega "Dia di Reino" (hulandes: Statuutdag) ku tabata wordu selebra dia 15 di desember.[4]
Banda di e selebrashon na Willemstad tabatin selebrashonnan separá na Bandabou i Bandariba. Dia 2 di yüli 1989 a inougurá e Parke Himno i Bandera na Barber komo luga na Bandabou pa selebra e dia nashonal.[5]
Dia di Bandera ta e okashon ku ta otorgá anualmente e Krus di Mérito.


text:
Manera ta conoci, Departamento di Aduana tin e autoridad pa supervisa importacion, exportacion y transito di mercancia. Un parti di e autoridad aki ta consisti di e tarea di impone y recauda impuesto di importacion y accijns. En conexion cu e tarea aki y pa garantisa un biahe placentero pa cu vakantie grandi, nos ta pidi tur biahero pa registra nan articulonan personal via nos formulario Tijdelijke Uitvoer.
Formulario Tijdelijke Uitvoer
Departamento di Aduana ta recomenda biaheronan pa registra articulonan personal manera laptop, celular of tablet na oficina di Aduana na aerocargo of na aeropuerto. Esaki ta conta solamente pa articulonan cu no tin comprobante cu a cumpra e producto aki na Aruba of cu a yega di cumpr’e den exterior y cu e derecho di importacion ya ta paga. E formulario ta un comprobante cu e persona a sali cu e articulonan for di Aruba y e ta pa evita cu mester paga impuesto riba e articulo aki na momento cu e regresa bek. Tur biahero por download e formulario di Tijdelijke Uitvoer for di riba nos website y yena e formulario di adelanta.
Corda cu mester pasa registra esaki prome cu biaha na oficina di Aduana pa e formulario por ta valido.


text:
Departamento di Aduana ta informa tur cliente cu ta exporta nan producto di origen Aruba (producten van oorsprong Aruba) pa Union Europeo lo siguente.
Antes tabata uza e certificado EUR.1 pero entrante 1 di januari 2020 e proceso aki lo bira digital via e sistema di REX (Registered Exporters). E sistema aki ta completamente digital y tur esnan cu ta hasi uzo di e certificado EUR.1 lo tin cu registra nan negoshi den e sistema di REX na Departamento di Aduana. Nos kier accentua cu entrante 1 di januari 2020 por exporta producto di origen Aruba bou di e arreglo preferencial (LGO-besluit) solamente via e sistema digital di REX.
Departamento di Aduana ta conseha tur cliente cu ta exporta producto di origen Aruba pa Union Europeo pa tuma contacto cu nos via e-mail info@douane.aw of telefónicamente via 5238888 (sra. E.M. Riley).


text:
L I N D A & F U E N T E P R A I S E
Concierto Dios Proveera
Linda Ordaz y Fuente Praise Dios Proveera 60.JPG
press to zoom
Linda Ordaz y Fuente Praise Dios Proveera 8.JPG
press to zoom
Linda Ordaz y Fuente Praise Dios Proveera 58.JPG
press to zoom
Linda Ordaz y Fuente Praise Dios Proveera 4.JPG
press to zoom
Linda Ordaz y Fuente Praise Dios Proveera 13.JPG
press to zoom
Linda Ordaz y Fuente Praise Dios Proveera 48.JPG
press to zoom
Linda Ordaz y Fuente Praise Dios Proveera 61.JPG
press to zoom
Linda Ordaz y Fuente Praise Dios Proveera 36.JPG
press to zoom
Linda Ordaz y Fuente Praise Dios Proveera 10.JPG
press to zoom


text:
The content originally appeared on: Diario
ORANJESTAD (AAN) – Minister di Salud y Turismo, Dangui Oduber, a elogia e Expo cu a tuma lugar riba Diasabra ultimo,
cu instancianan di salud a organiza conhuntamente, contra malesanan cronico.
“E intencion tabata pa organiza esaki hopi tempo pasa, pero pa motibo di e pandemia mester a postpone esaki y mi ta contento cu por a mira continuacion Diasabra ultimo, di sigur un Expo sumamente exitoso, no solamente pa e cantidad di benders cu tabata tin di fundacionnan cu a participa, sino tambe pa e cantidad di bishitantenan cu nos tabata tin durante henter dia”, e titular di Salud a subraya.
E mandatario a expresa su gradicimento na e Plataforma Promocion di Salud, Ministerio di Salud, Departamento di Salud Publico, pa por a organiza e Expo aki, unda cu comunidad a haya e oportunidad pa haci chekeonan medico, manera check presion, sucu y colesterol y haya hopi informacion tocante kico nos por haci pa mehora nos estilo di bida, mehora y cambia esaki pa tin un bida mas saludable, y kico ta e riesgonan di no tin esaki.
Minister di Salud a reitera cu e tabata un expo sigur exitoso, y el a indica cu interesante ta cu durante esaki a presenta varios benders na e bishitantenan, cu alternativanan pa cumindanan cu normalmente ta wordo considera no saludable. E minister a expresa cu e ta kere cu Aruba ta bayendo den bon direccion y loke gobierno ta haciendo di su banda, ta cu no solamente ta reitera hopi e palabra prevencion, sino cu e ta tumando direccion y accionnan concreto pa asina financia diferente proyecto cu tin di haber cu prevencion.
“Di e forma aki, Gobierno a lanza algun tempo pasa, cuater proyecto specifico cu nos ta bay pone hopi atencion riba nan. Un di nan ta e ‘Healthy Lifestyle Center’ cu nos ta den e fase final pa tin su apertura. E centro aki su tarea principal ta pa yuda tur esnan cu tin problema cu peso y sobrepeso, y ta pasando den momentonan dificil cu nan obesidad. Nos ta bay yuda nan cu profesionalnan, nutricionistanan, psicologonan pa cambia y mehora nan estilo di bida”. Asina Minister Dangui Oduber a splica.
El a agrega cu e proyecto aki aki ta dirigi na tur esnan mayor di 18 aña. Otro proyecto cu ta bay enfoca riba dje ta “Jump e teen” cu aña pasa a cuminza cu un proyecto piloto di muchanan di cuater te cu 18 aña cu tambe tin problema cu sobrepeso.
E mandatario a bisa cu e proyecto piloto aki a resulta super exitoso unda cu durante seis luna largo, e mucha y hobennan aki a wordo yuda pa profesionalnan pa cambia nan estilo di bida. Despues di e seis lunanan aki ningun di e mucha y hobennan cu a participa activamente den e programa menciona, a subi di peso. Ora e proyecto piloto a termina, a tene un ceremonia pa entrega e certificadonan y por a wak den e expresionnan di tur e mucha y hobennan, con contento nan tabata cu por a cambia nan estilo di bida y aumenta nan self-esteem enormemente, participando den e programa aki. Aworaki nan ta hiba un bida hopi mas saludable, e mandatario a acentua.


text:
Durante e periodo di 26 di mei te ku 1 di yüni 2017, Fundashon pa Konsumidó a bishitá un kantidat di 22 establesimentu pa anotá preis di 79 produkto. Den nan tin diferente produkto di karni, belèg, fruta i berdura. E 22 establesimentunan aki ta: Supermarket 2000, Van den Tweel, Arco Iris, Arti’s Otrobanda, Best Buy, Bon Bini, Boulevard, Centrum Mahaai, Centrum Piscadera, Colon, Esperamos, Exito, Mangusa Rio, Mangusa Hypermarkt, Vreugdenhil, L-Z-F Mini Market, Feng FU/Bonam, Queens, Luna Park, Tropical/st.maria i Ruyterkade Supermarket. Meta di e anotashon di preis aki ta pa fasilitá e proseso di kompra di nos konsumidónan.
Ku e komparashon di preis aki Fundashon pa Konsumidó ta fasilitá konsumidónan den nan proseso pa un kompra konsiente. Ta bon pa menshoná ku durante di e komparashon di preis aki no a tene kuenta ku pais di orígen, marka ni kalidat di produkto.
Esperamos supermarket esun mihó surti
Ku un total di 67 produkto di e 79 produktonan ku Fundashon pa Konsumidó a anotá, Esperamos supermarket ta resultá esun mas mihó surtí. Mangusa Rio Canario i Hypermarket ta resultá na di dos lugá ku un kantidat di 66 produkto i Centrum Mahaai ku Centrum Piscadera ta resultá na di 3 lugá ku un kantidat di 64 un produkto.
Centrum Mahaai tin mas produkto di karni, bèrdura i belèg na mihó preis
Resultadonan di e komparashon di preis ta mustra ku Centrum Mahaai tin mas produkto di karni, bèrdura i belèg na un mihó preis. Di e 79 produkto ku Fundashon pa Konsumidó a anotá, Centrum Mahaai tin 18 produkto na un preis mas kumbiniente. E di dos lugá ta pertenesé na Centrum Piscadera, kual ta tin 17 produkto na un preis mas ekonómiko i na di tres lugá ta Mangusa Rio Canario ku un kantidat di 17 produkto tambe.
Diferensia grandi di preis
Durante di e anotashon di preis aki, Fundashon pa Konsumidó a konstatá un diferensia grandi di preis entre algun sorto di produkto. Por ehèmpel, un kilo di ‘Schouderham’ na slais ta kosta na Centrum Mahaai i Piscadera fl. 9.62. Na Feng FU/Bonam supermarket esaki ta kosta fl. 25.00, kual ta un diferensia di fl. 15.38. Un kilo di ‘Jonge kaas’ na slais ta kosta na Esperamos supermarket fl. 11.15 i na Luna Park e ta kosta fl. 23.95, kual ta un diferensia di preis di fl. 12.80. Pa loke ta trata karni, un kilo di Flanksteak ta kosta fl. 11.95 na Centrum Mahaai i Piscadera, siendo ku na Arti’s esaki ta kosta fl. 23.27. Esaki ta un diferensia di preis di fl.11.32. Ta bon pa menshoná ku e diferensia di preis por ta mará na diferente faktor. Por ehèmpel pais di orígen, kalidat di produkto, marka etc.
Subida di preis
Despues di e diferente kontrolnan di e tim multidisiplinario, Fundashon pa Konsumidó a risibí diferente remarke di Konsumidónan ku a tuma nota di subida di preis den supermerkadonan. Fundashon pa konsumidó a hasi uzo di e lista di preis aki (yüni 2017) pa kompará e preisnan di luna di mart 2017. Di e 79 produktonan pre- selektá ku nos a anotá i kompará, Vreugdenhil supermarket tin mas produkto ku a subi di preis. Un total di 19 produkto a subi di preis. Bon Bini supermarket ta resultá na di dos lugá ku un kantidat di 18 produkto ku a subi di preis. Mangusa Hypermarket, Centrum Piscadera i Arco Iris supermarket ta na di tres lugá, ku un kantidat di 13 produkto.
Fundashon pa Konsumidó ta konsehá nos Konsumidónan pa subi nos wepsait www.fundashonpakonsumido.org i tira un bista riba e tabèl di komparashon di preis di e luna aki i tambe e tabèl ku ta indiká e preisnan di mart 2017 i yüni 2017. Kòrda ku komo konsumidó, bo tin derechi di eskoho, pues ta krítiko i kumpra semper konsiente i responsabel.
Pa mas informashon tokante di komparashon di preis di produktonan di karni, bèrdura i belèg tuma kontakto ku Fundashon pa Konsumidó na telefòn 462-6666 òf e-mail info@fundashonpakonsumido.org.
PV juni 2017 superm & minim
PV juni 2017 vs maart superm & minim. vlees, groenten en fruit


text:
-
Sin stock
The Elf on the Shelf Girl Dark/ InglésPrecio regular $32.00 USDPrecio regularPrecio por unidad perSin stock
-
Sin stock
Tangled Twistmas Card GamePrecio regular $7.99 USDPrecio regularPrecio por unidad perSin stock
-
Sin stock
Elf on the Shelf® Peppermint Pick-upPrecio regular $7.99 USDPrecio regularPrecio por unidad perSin stock
-
EOTS® Action Figure Play Pack - Camping EditionPrecio regular $12.99 USDPrecio regularPrecio por unidad perSin stock
-
Sin stock
Elf Pets Figures MultipackPrecio regular $12.99 USDPrecio regularPrecio por unidad perSin stock
-
EOTS® Action Figure Play Pack - Space EditionPrecio regular $12.99 USDPrecio regularPrecio por unidad perSin stock
-
The Elf on the Shelf® and Elf Pets® MinisPrecio regular $4.99 USDPrecio regularPrecio por unidad perSin stock
-
Sin stock
Secret SnoPrizePrecio regular $12.99 USDPrecio regularPrecio por unidad perSin stock
-
Sin stock
Insta-Moment Pop-UpsPrecio regular $18.99 USDPrecio regularPrecio por unidad perSin stock
-
Sin stock
Sweet Spinners Advent CalendarPrecio regular $43.99 USDPrecio regularPrecio por unidad perSin stock
-
Sin stock
North Pole Advent TrainPrecio regular $43.99 USDPrecio regularPrecio por unidad perSin stock
-
Sin stock
Letters to SantaPrecio regular $26.99 USDPrecio regularPrecio por unidad perSin stock
-
Sin stock
Festive Fun Activity BookPrecio regular $6.99 USDPrecio regularPrecio por unidad perSin stock
-
Sin stock
The Elf on the Shelf ® Stand-n-ScootPrecio regular $12.99 USDPrecio regularPrecio por unidad perSin stock
-
Sin stock
The Elf on the Shelf ® Glide-and-GoPrecio regular $12.99 USDPrecio regularPrecio por unidad perSin stock
-
Sin stock
Elf on the Shelf® Scout Elf CarrierPrecio regular $12.99 USDPrecio regularPrecio por unidad perSin stock


text:
KRALENDIJK- Dia 18 di septèmber 2021 Tourism Corporation Bonaire (TCB) a lansa su enkuesta pa sondia eksperensia di su bishitantenan.
Meta di e enkuesta akí ta pa analisá i evaluá e ‘Eksperensia Boneiru’ di nos bishitantenan. Riba djárason i djasabra for di 12.00 or te 17.00 or ta entrevistá bishitante ku ta saliendo for di nos isla den sala di salida di Bonaire International Airport.
Informashon
E informashon ku nos ta haña di nos bishitantenan tokante nan ‘Eksperensia Boneiru’ i e puntonan di mehorashon ku nan trese dilanti lo komplementá nos futuro strategia pa desaroyo di turismo konsiderabelmente. TCB ta spera tambe di por midi e kambionan den e panorama turístiko mas mihó i analisá nan den sentido di perfil di bishitante.
TCB ke entrevistá masomenos 400 bishitante pa luna.


text:
Landadonan Mikel Schreuders y Patrick Groters a yega Lima, Peru y ta cla pa competi diamars awo
Despues di a competi den e campeonato mundial di landamento na Gwangju, Sur Korea e landadonan Mikel Schreuders y Patrick Groters a biaha pa Lima, Peru unda nan lo competi den e Weganan Panamericano 2019.
Ya caba e landadonan Groters y Schreuders a realisa nan prome entrenamentonan bou guia di coach Ismael Santiesteban. E landadonan di Aruba lo competi diamars, diaranzon y diahuebs. Mikel lo competi den e 50, 100
y 200 free, Patrick lo competi den e 100 y 200 lomba como tambe 200IM. Por ultimo, Allyson Ponson lo competi den e 50 y 100 free.


text:
Kondekorashon Real 2021- Duna honor na esun ku meresé!
Kondekorashon Real 2021- Duna honor na esun ku meresé!
Geplaatst op 17 June 2020 dor di Ministerio Asuntunan General i Promé Minister
WILLEMSTAD – Awe a habri e temporada ku nos, komo parti di Reino Hulandes, tin e oportunidat pa por nominá e kandidatonan ku nos ke honra pa medio di un kondekorashon real. Dia 14 di ougùstùs próksimo ta e último dia ku bo por entregá e formulario (voorstel formulier) yená ku informashon di bo nominado.
Tur aña riba dia Rei nos ta duna honor na personanan ku a duna aporte eksepshonal na nos komunidat. Riba e dia aki algun di e nominadonan ta risibí un Kondekorashon Real serka Gobernador di Kòrsou. E próksimo selebrashon di dia Real ta 27 di aprel 2021. E fecha aki ta mustra hopi leu, pero e prosedura ta tuma tempu. P’esei promé minister Rhuggenaath for di djárason 17 di yüni , durante e relato di dia di Gobièrnu di Kòrsou, a hasi un apelashon na pueblo di Kòrsou pa informá Komishon Kondekorashon Real ken lo por bini na remarke pa risibí un Kondekorashon Real otro aña. Durante e relato di dia aki señor Curd Evertsz (presidente Komishon Kondekorashon Real) a duna mas informashon tokante kon pa nominá un kandidato i e kaminda ku e nominashon aki mester kana.
Ken ta bini na remarke pa keda kondekorá?
Un persona ku ta bini na remarke pa risibí un Kondekorashon ta un persona ku a kontribuí di forma eksepshonal na nos komunidat. E kontribushon por ta sea pa medio di su aporte boluntario na bienestar di nos hóben-, adulto- òf nos grandinan. Tambe un persona ku a kontribuí òf destaká di forma eksepshonal na deporte, enseñansa òf siensia na Kòrsou por bini na remarke pa risibí un Kondekorashon.
Kon abo por nominá bo kandidato?
Ku bo esfuerso bo por kontribuí pa un persona por risibí rekonosementu na nivel Reino Hulandes. Pa nominá bo kandidato bo mester buska, yena i entregá e ‘voorstel formulier’ pa hasi bo petishon. Huntu ku e ‘voorstel formulier’ tambe bo mester entregá algun dokumento importante. Banda di informashon di kontakto di e nominado, e petishonario mester entregá informashon tokante trabou, aktividatnan sekundario i méritonan speshal pa kual e persona ta keda nominá. Ta di gran importansia pa dos òf mas persona sostené e petishon aki ku un karta di motivashon. Tene kuenta ku e idioma den kual mester manda e informashon ta Hulandes.
E ‘voorstel formulier’ ta optenibel na Lokèt di Pèrmit (Saliña 127). Tambe por ‘download’ e ‘voorstel formulier‘ na http://www.gobiernu.cw. Despues ku yena e formulario mester deposité den un buzon na Lokèt di Pèrmit. Tambe ta posibel pa entregá e ‘voorstel formulier’, huntu ku tur e dokumentonan relevante, di forma digital via kondekorashonreal.cur@gmail.com. No lubidá ku dia 14 di ougùstùs awor ta e último dia ku por hasi esaki.
Kiko ta pasa despues?
Komishon di Kondekorashon ta evaluá i kontrolá tur informashon ku nan risibí. Despues di evaluá i kontrolá tur informashon e komishon ta entregá tur e dokumentunan konserní di nominadonan na Gobièrnu di Kòrsou pa trata esaki den Konseho di Minister. Seguidamente dokumentunan aki ta bai pa Gobernador, ku na su turno ta manda esakinan Hulanda pa evaluashon i aprobashon final. E trayekto aki ta tuma tempu, p’esei bo mester entregá informashon di bo nominado na tempu.
Bo tin pregunta òf ke mas informashon?
Si bo mester di yudansa pa yena e formulario òf si bo tin pregunta tokante Kondekorashon Real tuma kontakto ku Curd Evertsz òf un di e otro miembronan di e komishon (Lucy Tielen, Nicole Maduro, Edgar Sintiago i Roland Colastica)
Email: kondekorashonreal.cur@gmail.com
Telefòn: +599 9 510 0299
Tambe por buska mas informashon riba:
http://www.gobiernu.cw
http://www.lintjes.cw


text:
Nos historia:
Kon tur kos a kuminsá…
Denice i Sam a topa otro na Hulanda durante un bishita serka famia di Denice. Durante e bishita aki Sam a divulgá na Denice ku e tin intenshon di muda bai biba Kòrsou. Sam (ku tin mas di 20 aña di eksperensia komo un negoshante independiente) a bisa Denice ku una bes el a establesé su mes na Kòrsou, e lo ke nifiká algu pa e komunidat i el a puntra Denice si e por sa algu ku lo e por yuda kuné. Denice, ku su pasado di komishon di mayor i komishon di keho, a duna di konosé ku tin un nesesidat grandi pa loke ta trata e mobilario di skol ku ta kibra i bieu. Una bes ku Sam su pia a kue tera na Kòrsou nan a lanta e fundashon dia 23 di febrüari 2017. E kombinashon di e 2 diferente eksperensianan i pasado a resultá di ta un éksito!
Yuda nan yuda nos
tv-spot fundraisingGeplaatst door Stichting Help de schoolkinderen van Curaçao op Maandag 18 november 2019


text:
Parlamentario Mervin Wyatt-Ras den un comunicado a trece padilanti su preocupacion pa cu nos ciudadanonan cu a perde nan trabou dor di COVID-19 y cu no tin entrada ni di loonsubsidie ni di FASE, dor di cual nan no por cumpli cu pago di nan gastonan di awa, coriente, cuminda, debe y hasta a perde nan cas/auto.
Tin di e ciudadanonan aki cu ni ta ricibi pakete di cuminda y ta depende di famia pa come. Tambe tin ciudadano cu a keda cu trabou pero ta gana 50-60% menos, dor di cual nan tampoco por cumpli cu hopi di nan gastonan y obligacionnan financiero.
Mientras tanto gobierno te ainda no tin niun plan social structural pa e personanan aki. Ainda e presupuesto di e anja aki no a yega Parlamento, mientras e mester a ser entrega na Staten dia 1 di september di anja pasa, segun nos Constitucion ta indica.
Despues di 5 luna ainda gobierno no tin un vision ni maneho social-laboral pa atende cu desempleo y yuda nos hendenan haya trabou y entrada. No tin un maneho financiero- economico pa nos pais.
FASE lo termina pronto cu tur su consecuencianan pa entrada di mas di 14.000 persona. Den un entrevista sr. Gradus di Cft a trece padilanti cu gobierno di Aruba no ta cumpli cu reglanan ni cu ley pa entrega presupuesto na tempo.
Evelyn Wever-Croes djis pa haya par di miyon a mara nos pa 7 aña na cadena cu Hulanda pa medio di 2 Rijkswet, sin consulta cu pueblo, minando nos autonomia y e autoridad di Staten. E Rijkswettrn lo reglamenta Raft y COHO.
COHO lo ta un entidad cu lo introduci y supervisa medidanan treci pa pueblo bai paga. Wever-Croes a duna di conoce den Parlamento cu e ta prefera pa Hulandesnan bin atende cu e cantidad di personal den aparato gubernamental.
Aki e ta tira responsabilidad riba Hulandesnan. Minister di finanzas den Parlamento a menciona cu den e pakete di reforma tin BTW y na mesun momento e sra. aki para a indica cu e diferencia entre BBO y BTW ta tres letter.
E ta haci pues cu nan lo no introduci BTW di 12.5%, mientras cu esaki ta parti di e landspakket. Introduccion di BTW lo encera mas aumento di costo di bida. Den practica di tur dia esaki lo nifica mas subida di prijsnan y gastonan di awa, coriente y cuminda di tur dia.
Atrobe e placa cu nos hendenan tin sea dor di trabou of ayudo no lo yega pa nada. Sin papia di debenan cu no por ser paga. Kico e gobierno aki hunto cu COHO kier? Pa nos hendenan muri di hamber? Aumenta pobresa? Wyatt-Ras ta lamenta e actitud di gobierno intransparente aki cu no ta informa gremio sindical ni comercial, tampoco nos pueblo, kico nan ta haci paso probablemente nan ta kere cu tur hende lo ta bobo.
Aruba sigur no merece un gobierno intransparente, incapas y dysfuncional manera esaki, forma dor di Mep hunto cu partidonan chikito.Ya caba a corta den salarionan di empleadonan publico, como tambe gastonan di cuido medico.
Mientras cu ta corta den AZV, Laga di nos hendenan sin djente, sin suficiente medicina ni cuido medico den exterior, no ta scucha mediconan y esakinan ta haña nan mes ta bin Parlamento pa nan a expresa nan preocupacion.
No por perde foi bista cu ainda Aruba no a domina COVID-19. A registra dia 9 di maart un cantidad di 20 caso nobo, di cual 4 ta no residente. Tin 205 caso activo, e cantidad di fayecido a aumenta na 77 y tin un total di 21 persona interna na Hospital di cual 9 ta den Cuido Intensivo y 12 riba unidad general di Covid.
Tambe tin e diferente variantenan dor di cual contagio ta mas rapido. Gobierno a anuncia cu 2021 ta e anja di recuperacion pa Aruba. Esaki mientras cu AHATA ta informa cu ocupacion di hotel na februari tabata 70% menos cu anja pasa y AAA y ATA tin prognoticonan contrario na gobierno. Wyatt-Ras ta haya cu gobierno mester ta mas honesto cu nos pueblo y haci loke el a priminti di ta integro y transparente.


text:
Entertainment
Home Entertainment
JEON CONHUNTAMENTE CU JUNI JULIET TA LANSA “HACI DUSHI”
Un otro tremendo produccion conhuntamente cu Artista stima di Corsou Juni Juliet ta wordo lansa 22 di Maart 2021 riba tur plataforma pa asina...
NEW RELEASE: RITMO x ISSABEACH – Buscando Rond
Nos kier comparti Ritmo y Issabeach su cancion di mas nobo : "Buscando Rond" Nos kier gradici tambe un y tur cu semper ta apoya...
“Bale la pena” videoclip a wordo lansa! (Audio inserted)
Tremendo videoclip ta wordo lansa conhuntamente cu Talentonan nobo manera Heidi Hansen y Rashid Wanga. Despues di traha riba e melodia di “No ta...
Video: Dwayne Johnson a.k.a The Rock recordando 1 aña di fayecimento di su...
Awe ta presicamente un aña cu tata di The Rock a fayece y e la recorde ariba su Instagram account cu tin mas di...
JEON ta lansa prome tema Internacional di aña 2021 Despues di algun luna...
ORANJESTAD: Artista Cantante Carlos Arroyo cu ta firma bou di Record Label “Rimas” por cierto Record Label cu Bad Bunny ta cay bou di...
Bo tabata sa pakiko nos ta celebra aña nobo riba 1 di januari
Riba 1 di januari manera ta nos tradicion nos ta celebra aña nobo. Danki na Papa Gregorio XIII y e Romanonan nos ta celebre...
Aña ta bolter cu lansamento di Biggy Boy Forever Album sigui pa un Concierto...
JEON ta sopresa su fanaticonan anunciando cu pa clausura aña 2020 e ta lansa su Album tan spera “Biggy Boy FOREVER” 1 di Januari...
Aña Nobo anochi… Un otro concierto regalo pa henter nos pueblo!
Comunidad por a disfruta di e concierto “Fin di aña na cas” cu Edjean y su invitadonan a presenta Bispo di Pasco y e...
Tito Rojas(65) veterano Salsero a fayece awe marduga december 26
San Juan - Puerto Rico Awe diasabra den oranan di mainta a drenta e informe cu e veterano di Salso Tito Rojas(65) a fallece. Asina su...


text:
En conexion cu e luna di juni ta e luna di Orguyo di Gay, Dina Alexander ta desea di dedica su informacion pa e necesidad pa nos aporte pa stop depresion den e comunidad LGTBQ+. El a colecta algun echo cu ta biba den e mundo aki y na Aruba. Dina a scoge diesun (11) echo cu nos mester tene cuenta cu ne. E importancia grandi ta pa contribui na stop depresion den e comunidad aki.
Dina Alexander ta elabora riba e estadisticanan cu a publica recientemente, unda e ta splica riba diesun punto manera di e 42% di e personanan cu ta LGTBQ+ ta raporta cu nan ta biba den un medio ambiente masha hostil. E 80% di hobennan gay y lesbiana ta raporta un grave aislamento social. E ta splica dicon mester contribui pa drecha e bida di un persona cu tin e label aki, y nos mester cera conoci cu loke ta pasando den e gruponan aki.
Dina ta parti tambe di e live show “Pillow Talk” tur diaranson 8 pm via Facebook page Sopi Mix. Aki den e show nan lo share sin sensura diferente tema tocante e mundo di LGTBQ+. Por lesa mas di e importante topico aki den edicion di FOCUS Digital di juni, cu ta accesibel via Apple Store of Android Google Play Store, cu por download e aplicacion riba un smartphone of tablet.


text:
Di tres asesinato pa 2017 na Kòrsou.
Den fin di siman tras di lomba a registrá e di tres asesinato pa 2017. E krímen a tuma lugá masomenos mitar di kuater, djadumingu atardi, ora Sentral di Polis a risibí yamada pa un kaso di tiramentu ku a tuma lugá den un kas den Penstraat. Na yegada a topa un hòmber drumí den un kamber di e kas ku diferente herida di bala na su kurpa. Ambulans no por a hasi nada mas pa e víktima i dòkter di polis a konstatá morto di e hòmber Gerald Hilario Nicolina, mihó konosí komo Chado, nase na Kòrsou dia 13 di yanüari 1977. For di investigashon preliminar ku polis a hasi, a sali na kla ku dos hòmber a yega na e kas den un outo i drenta e kas. Paden a pone arma di kandela na kabes di un habitante, mientrs e otro sospechoso a bai den e kamber kaminda e víktima tabata i a los tirunan dirigí riba dje ku konsekuensia fatal. Despues di e krímen, e dos asesinonan a bai for di e sitio den un outo ku despues a bin haña kimá. Investigashon den e kaso ta kontinuá.


text:
The content originally appeared on: Diario
ORANJESTAD (AAN): El a hunga su numbernan pa e sorteo di Big 4, y el a gana tambe!
Pesey riba Diabierna Leo a presenta na oficina di Lotto na Playa pa reclama su premio.
Na su yegada, e funcionarionan di Lotto a revisa si el a pone su firma na e parti patras di e ticket, hunto cu e numbernan di banco.
Ora di scan e barcode, e computer mesora a indica cu Leo a gana e premio di 10.000 Florin cu e wega di Big 4.
Mesora a cuminza cu e proceso pa transferi e premio electronicamente pa su cuenta di banco. Leo a splica cu e ticket ganador aki el a cumpra na Key Lottery na Playa.


text:
KRALENDIJK – Djaluna 2 di novèmber, alrededor di 7:45 di anochi, outoridatnan polisial a risibí notifikashon ku un kaso di tiroteo a tuma lugá atrobe den bario di Tera Kòrá. Habitantenan di e bario a skucha zonido di bala for di un arma di kandela. Mesora un batayon di polis i reshèrshi a presentá den bario di Tera Kòrá i kuminsá ku un investigashon ku a konsentrá na e mesun kas kaminda a lòs bala djasabra último na Kaya Miranda. Na e sitio por a komprondé ku un persona ku outoridatnan probablemente sa ta ken, a pasa lòs bala riba un otro persona riba kaya. E persona ku nan a tira riba dje, a kòrta su pia den korementu pa milagrosamente bala no alkanse, pasando den un mondi pa kore bai skonde na e mesun kas ku tabata tin un tiroteo djasabra último. Ambulans a presentá na e adrès pa atendé ku e víktima ku a kore pa skapa su bida. E víktima no mester a bai hòspital.
Despues ku a kaba hasi un investigashon na Kaya Miranda, e tim di reshèrshi ku lo tin sierto pista nan kaba, a bai hasi un investigashon na altura di un kas den Tera Kòrá mes.
Investigashon ta kontinuá i detenshon lo por bai kai un ora pa otro.


text:
Algun luna atras, pa ta exacto, riba 17 di augustus 2017 a drenta na vigor e decreto nacional Proteccion di Flora y Fauna di Aruba. E ley ta brinda proteccion na un cantidad di 69 bestia y 55 mata y ta un ampliacion di e Natuurbeschermingsverordening di 1995. E ampliacion di lista a tuma luga depues cu un comision a revisa e lista di e sortonan cu ya caba ta protegi internacionalmente bou di CITES y SPAW.
Departamento di Naturalesa y Medio Ambiente (Directie Natuur en Milieu – DNM) kier trece un serie di nota padilanti na unda ta elabora y enfoca riba algun sorto cu ta aparece den ley, y asina conscientisa, tambe educa, e pueblo riba e matanan y bestianan cu ta protegi.
E ley claramente ta describi cu ta prohibi pa mata, y causa daño, na un cantidad di mata y bestianan cu ta aparece den e decreto nacional Proteccion Flora y Fauna. Articulo 1 di e decreto ta ilustra e sortonan den detaye cu e nomber scientifico y e probabel nomber local. Den articulo 1 ta aparece esunan cu ta bou di menasa di extincion mundialmente, y cu nan ta aparece ainda na Aruba of tawata presente un tempo.
For di e lista di flora nos a scoge: 1. Agave Arubensis – Cuco di Indjan; 2. Agave rutenniae/ Rutteniae; 3. Brassavola nodosa – Orkidia (di Mondi); 4. Bursera simaruba – Palisia Cora;
5. Bromelia humilis – Teco.